open-index/open-wikipedia-markdown huggingface dataset:
কিউ এ বি এম রহমান

**কিউ এ বি এম রহমান** বাংলাদেশী প্রাক্তন সরকারি কর্মকর্তা যিনি মুক্তিযোদ্ধা ছিলেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন। তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন।

মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২২ সালে একুশে পদক প্রদান করে।

## কর্মজীবন
কিউ এ বি এম রহমান এইচএমএস কনওয়েতে প্রাক-সমুদ্র প্রশিক্ষণ শেষে ক্যাডেট হিসাবে তৎকালীন ব্রিটিশ-ইন্ডিয়া শিপিংয়ে যোগদান করেন। মাস্টার মেরিনার সার্টিফিকেট পাওয়ার পর মোহাম্মদী শিপিং কোম্পানির আল-আহমাদির কমান্ডে তৎকালীন পাকিস্তানে ফিরে আসেন। এরপর তিনি ইপিএসসির মেরিন সুপারিনটেনডেন্ট হিসাবে যোগদান করেন। পরে তিনি আইডব্লিওটিএর সচিব ও পরিকল্পনা পরিচালক হিসেবে দায়িত্ব পালন করেন।

মুজিবনগর সরকারে যোগদানের জন্য তিনি ১৯৭১ সালের শুরুতে ভারতে যান। বাংলাদেশের স্বাধীনতার পর তিনি বেশ কিছু গুরুত্বপূর্ণ দায়িত্ব পালন করেন। তিনি বাংলাদেশ অভ্যন্তরীণ নৌ-পরিবহন কর্তৃপক্ষের প্রথমে পরিচালক ও পরে মহাপরিচালক হিসেবে দায়িত্ব পালন করেন।

তার উদ্যোগেই ৫ মার্চ ১৯৭২ সালে বাংলাদেশ শিপিং কর্পোরেশন গঠন হয় এবং তিনি বাংলাদেশ শিপিং কর্পোরেশনের প্রথম চেয়ারম্যান ও এমডি হিসেবে দায়িত্ব পালন করেন। কিছু সময়ের জন্য তিনি ঘনিষ্ঠ কিছু সহযোগীদের সাথে জাহাজ-চার্টারিং ব্যবসা পরিচালনা করেন।

### মুক্তিযুদ্ধে অবদান
১৮ ডিসেম্বর ১৯৭১ সালে কলকাতা থেকে বাংলাদেশের প্রবাসী সরকারের প্রতিনিধি হিসেবে আটজন শীর্ষ কর্মকর্তাকে ঢাকায় পাঠানো হয়। ওই দলে ছিলেন কিউ এ বি এম রহমান। তাদের লক্ষ্য ছিল গুরুত্বপূর্ণ স্থাপনাতে সরকারের নিয়ন্ত্রণ প্রতিষ্ঠা। সেটা ছিল মুক্ত বাংলাদেশ সরকারের প্রথম বেসামরিক প্রশাসন। ভারপ্রাপ্ত রাষ্ট্রপতি সৈয়দ নজরুল ইসলামের প্রতিনিধিত্ব করছিলেন আবুল ফাতেহ। ছিলেন মন্ত্রিপরিষদ সেক্রেটারি রুহুল কুদ্দুস, পুলিশের প্রথম মহাপরিদর্শক আবদুল খালেক, সংস্থাপন সচিব এম নুরুল কাদের, তথ্য ও সম্প্রচার সচিব আনোয়ারুল হক খান, অর্থ সচিব কে এ জামান এবং বেসামরিক বিমান পরিবহনের পরিচালক উইং কমান্ডার মির্জা।

## সম্মাননা

* একুশে পদক -২০২২
* নটিক্যাল ইনস্টিটিউট ক্রেস্ট

## তথ্যসূত্র

বিষয়শ্রেণী:২০২২-এ একুশে পদক বিজয়ী
বিষয়শ্রেণী:মুক্তিযুদ্ধে একুশে পদক বিজয়ী
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:একুশে পদক বিজয়ী
বিষয়শ্রেণী:বাংলাদেশী সরকারি চাকরিজীবী
ইকবাল আহমেদ (সঙ্গীতশিল্পী)

**ইকবাল আহমেদ** একজন বাংলাদেশী সঙ্গীতশিল্পী যিনি‌ সংগীতে গুরুত্বপূর্ণ অবদান রাখার জন্য ২০২২ সালে একুশে পদক লাভ করেন।

## সম্মাননা

* একুশে পদক -২০২২

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:বাংলাদেশী সঙ্গীতশিল্পী
বিষয়শ্রেণী:২০২২-এ একুশে পদক বিজয়ী
বিষয়শ্রেণী:শিল্পকলায় একুশে পদক বিজয়ী
বিষয়শ্রেণী:বাংলাদেশী সঙ্গীতজ্ঞ
টি. টি. ভি. ধিনাকরণ

**টি. টি. ভি. ধিনাকরণ** (জন্ম ১৩ ডিসেম্বর ১৯৬৩) একজন ভারতীয় রাজনীতিবিদ এবং আম্মা মাক্কাল মুন্নীত্রা কাজাগামের সাধারণ সম্পাদক। অতীতে তিনি সর্ব ভারতীয় আন্না দ্রাবিড় মুন্নেত্রা কাঝাগাম পার্টির কোষাধ্যক্ষ ছিলেন এবং রাজ্যসভা ও লোকসভার সদস্য হিসেবে দায়িত্ব পালন করেছেন। ২০১৭ সালের আগস্টে তাকে এআইএডিএমকে থেকে বহিষ্কার করা হয়। তিনি ডঃ রাধাকৃষ্ণণ নগর আসন থেকে ১৫তম তামিলনাড়ু বিধানসভার সদস্য হিসাবেও দায়িত্ব পালন করেন (২০১৭-২০২১)। তিনি ২০১৭ সালের ডিসেম্বরে বহুল প্রতীক্ষিত আর কে নগর উপ-নির্বাচনে জয়লাভ করেন। ২০১৮ সালের ১৫ মার্চ ধিনাকরণ আম্মা মাক্কাল মুন্নেত্রা কাজাগাম নামে তার নিজের রাজনৈতিক দল প্রতিষ্ঠা করেন।

## তথ্যসূত্র

বিষয়শ্রেণী:১৯৬৩-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ত্রয়োদশ লোকসভার সদস্য
বিষয়শ্রেণী:তামিলনাড়ুর রাজ্যসভা সদস্য
বিষয়শ্রেণী:সর্বভারতীয় আন্না দ্রাবিড় মুনেত্র কড়গমের রাজনীতিবিদ
বিষয়শ্রেণী:তামিলনাড়ুর লোকসভা সদস্য
বিষয়শ্রেণী:ভারতীয় রাজনৈতিক দলের প্রতিষ্ঠাতা
বিষয়শ্রেণী:আম্মা মাক্কাল মুনেত্র কড়গমের রাজনীতিবিদ
বিষয়শ্রেণী:থেনি জেলার ব্যক্তি
তায়েফের যুদ্ধ

**তায়েফের যুদ্ধ বা তায়েফের অবরোধ** ৬৩০ সালে সংঘটিত হয়। মুহাম্মাদের নেতৃত্বে মুসলমানরা হুনাইন এবং আওতাসের যুদ্ধে বিজয়ের পর তায়েফ শহর অবরোধ করে। তায়েফের সর্দার উরওয়া ইবনে মাসউদ সেই অবরোধের সময় শহরের বাইরে ইয়েমেনে ছিলেন। তবে শহরটি প্রাথমিকভাবে অবরোধের কাছে নতি স্বীকার করেনি। মুহম্মদ দুর্গের বিরুদ্ধে ব্যবহার করার জন্য মিনজানিক এবং টেস্টুডো নিয়ে আসেন, কিন্তু মৌলিকভাবে এই অস্ত্রগুলো দিয়ে সেখানে প্রবেশ করতে পারেননি।

## যুদ্ধ
### আবু সুফিয়ান
তায়েফ অবরোধের বিষয়ে সুন্নি সূত্রে নিম্নোক্ত বক্তব্য রয়েছে:

: তায়েফ অবরোধে আবু সুফিয়ান ইবনে হারব তার প্রথম চোখ হারান। তিনি মুহাম্মাদকে আল্লাহর কাছে তার চক্ষু ফিরিয়ে আনার জন্য প্রার্থনা করতে বলেন। মুহাম্মাদ বলেছিলেন *"আপনি কোনটি পছন্দ করবেন: জান্নাতে একটি চোখ নাকি আমি আল্লাহর কাছে প্রার্থনা করব যে তিনি এটি ফিরিয়ে দিবেন?"* এর জবাবে আবু সুফিয়ান বললেন, তিনি বরং জান্নাতে চোখ রাখতে চান। ইয়ারমুকের যুদ্ধে তিনি তার আরেকটি চোখ হারিয়েছিলেন।

### অবরোধ
মুহাম্মাদের বাহিনী তায়েফের দরজা ভেদ করার জন্য কয়েকটি ব্যর্থ চেষ্টা করেছিল। মুহাম্মাদ এই অবরোধে রোমান টেস্টুডো ফর্মেশনও ব্যবহার করেন, কিন্তু তায়েফের বাসিন্দারা শহরের দেয়াল থেকে মুসলিম সেনাবাহিনীর উপর গরম লোহা ফেলে এই অবরোধ ভাঙতে সক্ষম হয়েছিল বলে সূত্রে উল্লেখিত হয়েছে। কথিত আছে, মুহাম্মাদ তায়েফের লোকদের বলেছিলেন যে- তিনি তাদের দ্রাক্ষাক্ষেত্র পুড়িয়ে ফেলবেন এবং কেটে ফেলবেন, কারণ তিনি তাদের আত্মসমর্পণ করার আর কোন উপায় দেখতে পাননি। ইসলামের কাছে আত্মসমর্পণকারী দাসদের স্বাধীনতার প্রস্তাব দিয়ে মুহাম্মাদ তায়েফের নাগরিকদের ক্ষুব্ধ করেছিলেন। তবে মাত্র দশজন ক্রীতদাস এই বিকল্পটি ব্যবহার করতে এবং মুহাম্মাদের অনুসারী হতে সক্ষম হয়েছিল।

অর্ধমাসের অবরোধের পর সম্মানিত মাসসমূহ চলে আসায় মুহাম্মাদ উপদেষ্টাদের সাথে পরামর্শ করেন। এছাড়া একটি ভবিষ্যদ্বাণীপূর্ণ স্বপ্নের পর মুহাম্মাদ অবরোধ শেষ করেন এবং তার বাহিনী প্রত্যাহার করেন।

### মালিকের সহায়তা
তায়েফ অবরোধে সাহায্য করার জন্য মুহাম্মাদ বনু হাওয়াজানের প্রধান মালিককে তার পাশে পেতে চেয়েছিলেন। মালিক ইসলাম গ্রহণ করলে তার পরিবারের মুক্তি এবং তার সমস্ত সম্পত্তি ফিরিয়ে দেওয়ার প্রতিশ্রুতি দিয়েছিলেন। মালিক প্রস্তাব গ্রহণ করেন এবং তায়েফ অবরোধে মুহাম্মাদকে সহায়তা করে মুসলিম হন। মালিক তায়েফের নাগরিকদের শহরের বাইরে তাদের গবাদি পশু চরানোর ক্ষমতা ব্যাহত করে। আর দুর্গের ভিতরে জীবনযাত্রার অসুবিধা আরও বাড়িয়ে দেয়।

## আত্মসমর্পণ
যদিও অবরোধ ব্যর্থ হয়েছিল, মুহাম্মাদ পবিত্র মাসগুলোতে যুদ্ধ নিষিদ্ধ হওয়ায় মাসগুলো শেষ হবার পরে তায়েফে ফিরে যাওয়ার শপথ করেছিলেন। এই সময়ের মধ্যে তায়েফের অধিবাসী বনু সাকিফ মক্কায় একটি প্রতিনিধি দল পাঠায়। তারা তাদের দেবী লাতের উপাসনা তিনবছর পর্যন্ত চালিয়ে যাওয়ার শর্ত পেশ করে। পাশাপাশি তারা মুহাম্মাদকে হত্যারও ষড়যন্ত্র করে। কিন্তু ষড়যন্ত্রটি প্রকাশিত হয় এবং তাদের অতর্কিত হামলাও ব্যর্থ হয়। ষড়যন্ত্রের ফলে মুহাম্মাদ তাদের প্রস্তাব প্রত্যাখ্যান করেন। তিনি তাদের সম্পূর্ণরূপে নিরস্ত্র হলেই আত্মসমর্পণ গ্রহণ করার কথা বলেন। শেষপর্যন্ত বনু সাকিফরা মুহাম্মাদের দাবি মেনে নিতে বাধ্য হয়। তারা আত্মসমর্পণ করে এবং মুসলমানরা শহরে প্রবেশ করেন।

## অংশগ্রহণকারীরা
* আবু সুফিয়ান ইবনে হারব
* তুফায়েল ইবনে আমর

## তথ্যসূত্র

বিষয়শ্রেণী:৬৩০
বিষয়শ্রেণী:খালিদ বিন ওয়ালিদের যুদ্ধ
বিষয়শ্রেণী:অবরোধ
বিষয়শ্রেণী:মুহাম্মাদের নেতৃত্বে অভিযান
বিষয়শ্রেণী:আবু উবাইদা ইবনুল জাররাহর যুদ্ধ
বিষয়শ্রেণী:৬৩০-এর দশকের সশস্ত্র সংঘাত
জ্যওলি

**জ্যওলি** হল মধ্য আইভরি কোস্টের গুরো জনগণের (যারা গুরো ভাষায় কথা বলে) একটি ঐতিহ্যবাহী নৃত্য। নৃত্যে ব্যবহৃত জ্যওলি মুখোশটি ১৯৫০-এর দশকে তৈরি করা হয়েছিল, যা "Djela Lou Zaouli" (যার অর্থ "জ্যওলি জেলার কন্যা") নামে একটি মেয়ের দ্বারা অনুপ্রাণিত হয়েছিল।  চরিত্রগত মুখোশের উৎস সম্পর্কে গল্পগুলি বৈচিত্র্যময় এবং প্রতিটি মুখোশের নিজস্ব প্রতীকী ইতিহাস থাকতে পারে। এটি ২০১৭ সালে ইউনেস্কো কর্তৃক মানবতার অধরা সাংস্কৃতিক ঐতিহ্যের  তালিকায় অন্তর্ভুক্ত করা হয়েছে।
থাম্ব|মুখোশ পরে জ্যওলি নৃত্য
প্রতিটি গুরো গাঁয়ের স্থানীয় জ্যওলি নর্তক থাকে যারা অন্ত্যেষ্টিক্রিয়া এবং উদযাপনের সময় নৃত্য করেন। নৃত্যটি গাঁয়ের উৎপাদনশীলতা বৃদ্ধি করে বলে বিশ্বাস করে এবং এটিকে গুরো সম্প্রদায়ের জন্য এবং সমগ্র দেশে সম্প্রসারণের মাধ্যমে একতার হাতিয়ার হিসেবে দেখা হয়।

## তথ্যসূত্র

বিষয়শ্রেণী:কোত দিভোয়ারের সংস্কৃতি
বিষয়শ্রেণী:আফ্রিকান নৃত্য
কায়সার (সিজার)

কায়সার () হল সিজার নামের আরবি সংস্করণ এবং এটি আরবে একটি নাম হিসাবে ব্যবহৃত হয়। প্রাচীন রোমান সম্রাট এবং আধুনিক রোমান সাম্রাজ্যের তথা বাইজেন্টাইন সম্রাটদেরকে আরব এবং পারস্যের লোকেরা কায়সার-ই-রুম (রোমের সিজার) নামে ডাকত। ২৯ মে, ১৪৫৩ সালে কনস্টান্টিনোপল তথা আধুনিক ইস্তাম্বুল জয় করার পর সুলতান মেহমেদ আলফাতিহ কায়সার-ই-রোম উপাধি গ্রহণ করেন। তার পরবর্তী অন্যান্য উসমানী খলিফাগণও উক্ত উপাধী ধারণ করেন।

## বহিঃসংযোগ
* Captive Roman emperor before the Persian Shahanshah Shapur II.

বিষয়শ্রেণী:রাজকীয় খেতাবাদি
রুমাল (ধর্মীয় বস্ত্র)

**রুমাল (ধর্মীয় বস্ত্র)** (পাঞ্জাবি: ਰੁਮਾਲ) হল একটি রুমাল বা ব্যান্ডানার অনুরূপ কাপড়ের টুকরো। যে সব শিখ পুরুষ চুল কেটে ফেলেছেন, তাঁরা এবং অন্যান্য অতিথিরা যখন গুরুদ্বারে প্রবেশ করেন, তখন তাঁরা এটি দিয়ে মাথা ঢাকেন। মাথা ঢেকে রাখা শিখ ধর্মে সম্মানজনক এবং যদি কোন মানুষ পাগড়ি না পরেন, তাহলে গুরুদ্বারে প্রবেশের আগে তাঁকে অবশ্যই রুমাল দিয়ে মাথা ঢাকতে হবে। যে সব শিখ ছেলেরা তাদের চুল কাটেনা, তারা তাদের লম্বা চুল চুড়ো করে বেঁধে তা এই রুমাল দিয়ে ঢেকে রাখে। যে সব শিখ পুরুষরা অ্যাথলেটিক কার্যকলাপে জড়িত থাকেন তাঁরা অনুশীলন এবং প্রতিযোগিতার সময় এই রুমাল পরিধান করেন।

এই কাপড়কে "হলুদ স্কার্ফ" হিসাবে বর্ণনা করা হয়; "হলুদ", এই ক্ষেত্রে, উজ্জ্বল হলুদের পরিবর্তে একটি প্রাকৃতিক ক্রিম বা খাকি রঙ বোঝানো হয়।

বেশিরভাগ গুরুদ্বারে, প্রায়শই আরও অতিথিদের স্বাগত জানানোর জন্য দরজার বাইরে ঝুড়িতে রুমাল রাখা থাকে। যদি গুরুদ্বার থেকে কোন রুমাল পাওয়া না যায়, তাহলে যে কোন একটি পরিষ্কার এবং সাধারণ রুমাল এই উদ্দেশ্যে ব্যবহার করার জন্য সবচেয়ে উপযুক্ত কাপড়।

## শিখ ধর্মের বাইরে রুমাল
শিখ ধর্মের প্রেক্ষাপটের বাইরে, উর্দু, হিন্দি, নেপালি এবং বাংলা ভাষায় রুমাল শব্দ দিয়ে বোঝানো হয় হাত মুখ মোছার জন্য ব্যবহার করা কাপড়ের টুকরো। শিখ ধর্মের সাথে এর কোন যোগসূত্র নেই।

## রুমাল অস্ত্র
ভারতে ঠগিরা লুঠের উদ্দেশ্যে শ্বাসরোধ করার জন্য রুমাল ব্যবহার করত। রুমালের এক প্রান্তে একটি মুদ্রা গিঁট দিয়ে বাঁধা হত, তারপর সেটি দুলিয়ে শিকারের দিকে ছুঁড়ে দেওয়া হত। সেটি শিকারের গলায় জড়িয়ে যেত। এরপর তাকে শ্বাসরোধ করে হত্যা করা হত।

১৯৭০ এর দশকের টেলিভিশন সিরিজ *[[ড্যাড'স আর্মি]]*র "উই নো আওয়ার ওনিয়নস" পর্বে, কর্পোরাল জোন্স এমন একটি রুমাল দিয়ে ক্যাপ্টেন রামসেকে শ্বাসরোধ করার চেষ্টা করেছিল।

## তথ্যসূত্র

বিষয়শ্রেণী:পাঞ্জাবি শব্দ ও বাক্যাংশ
বিষয়শ্রেণী:ভারতীয় পোশাক
বিষয়শ্রেণী:শিখ ধর্মীয় পোশাক
প্রকৃত স্বরগ্রাম

পশ্চিমা সঙ্গীততত্ত্বে **প্রকৃত স্বরগ্রাম** বা **প্রকৃত স্বরসপ্তক** এমন যেকোনও সপ্তস্বরী স্বরগ্রামকে (heptatonic scale) বোঝায়, যেগুলিতে প্রতিটি অষ্টকে পাঁচটি পূর্ণধাপ (whole step) বা পূর্ণস্বর (whole tones) ও দুইটি অর্ধধাপ (half step) বা অর্ধস্বর (semitone) থাকে, যেখানে অর্ধধাপ দুইটি স্বরগ্রামে তাদের অবস্থান অনুযায়ী একে অপরের থেকে হয় দুইটি বা তিনটি পূর্ণ ধাপ দ্বারা পৃথক থাকে। এই বিন্যাসটির ফলে এটি নিশ্চিত হয় যে এক অষ্টকের চেয়ে বেশি বিস্তৃত একটি প্রকৃত স্বরগ্রামে সব অর্ধধাপগুলি একে অপরের থেকে সর্বোচ্চ পরিমাণে পৃথক থাকে (অর্থাৎ একে অপরের থেকে ন্যূনতম দুইটি পূর্ণ ধাপ দ্বারা পৃথক থাকে)। প্রকৃত স্বরগ্রামকে **শুদ্ধ স্বরগ্রাম** বা **শুদ্ধ স্বরসপ্তক**-ও বলা হতে পারে।

ইংরেজিতে প্রকৃত স্বরগ্রামকে "ডায়াটনিক স্কেল" (Diatonic scale) বলা হয়। "ডায়াটনিক" কথাটি প্রাচীন গ্রিক সঙ্গীতের তিনটি প্রধান প্রকারের একটি প্রকারভেদ থেকে এসেছে, যার নাম ছিল ডায়াটনিক প্রকারভেদ (diatonic genus)। সঙ্গীতের সেট তত্ত্বের আলোচনায় অ্যালেন ফর্টে প্রকৃত স্বরগ্রামগুলিকে ৭-৩৫ সেট রূপ হিসেবে শ্রেণীবদ্ধ করেছেন।

যেকোনও প্রকৃত স্বরগ্রামের সাতটি স্বর বা তীক্ষ্মতাকে ছয়টি নিখুঁত পঞ্চমীর একটি শৃঙ্খল ব্যবহার করে পাওয়া সম্ভব। যেমন প্রধান সি স্বরগ্রামের সাতটি স্বাভাবিক স্বরশ্রেণী "এফ" স্বর থেকে শুরু করে নিখুঁত পঞ্চমী ব্যবধি ব্যবহার করে পাওয়া সম্ভব:F–C–G–D–A–E–B

যেকোনও সাতটি স্বাভাবিক স্বরের পরম্পরা (যেমন C–D–E–F–G–A–B) বা এগুলির যেকোনও ধরনের স্থানবিন্যাস (transposition) একটি প্রকৃত স্বরগ্রাম হিসেবে গণ্য হয়। আধুনিক সাঙ্গীতিক চাবিসজ্জাগুলিকে এমনভাবে নকশা করা হয় যাতে সাদা চাবিগুলি একটি প্রকৃত স্বরগ্রাম গঠন করে, যদিও এই প্রকৃত স্বরগ্রামের স্থানবিন্যাসের ক্ষেত্রে এক বা একাধিক কালো চাবির প্রয়োজন হতে পারে। একটি প্রকৃত স্বরগ্রামকে একটি পূর্ণস্বর দ্বারা পৃথকীকৃত দুইটি চতুঃস্বর (Tetrachord) হিসেবেও বর্ণনা করা যেতে পারে।

যদিও বিকল্প কিছু সপ্তস্বরী স্বরগ্রাম আছে (যেমন সঙ্গতিবিশিষ্ট অপ্রধান স্বরগ্রাম বা সুরেলা অপ্রধান স্বরগ্রাম) যেগুলিকে কদাচিৎ প্রকৃত স্বরগ্রাম হিসেবে ডাকা হতে পারে, কিন্তু সেগুলিতে অর্ধস্বরগুলির উপরে বর্ণিত সর্বোচ্চ পৃথকীকরণের শর্তটি পূর্ণ হয় না।

## তথ্যসূত্র

বিষয়শ্রেণী:স্বপ্তস্বরী স্বরগ্রাম
বিষয়শ্রেণী:প্রকৃত স্বরগ্রামভিত্তিক সেট তত্ত্ব
রোশনাই তোরণের খোরাক সড়ক

**রোশনাই তোরণের খোরাক সড়ক** (, *সড়ক-ই-খোরাক - রোশনাই দরজা*) পাকিস্তানের পাঞ্জাব প্রদেশের লাহোরে কেল্লা সড়ক ও ওয়ার্ল্ড সিটির রোশনাই তোরণের মাঝখানে অবস্থিত একটি ফুড স্ট্রিট। লাহোরি রন্ধনপ্রণালী এবং বাদশাহী মসজিদ দেখার সুযোগ করে দেওয়ার উদ্দেশ্যে রাস্তাটি ২০১২ সালে পর্যটন আকর্ষণ হিসাবে পুনর্গঠিত এবং খুলে দেওয়া হয়েছিল। ২১ জানুয়ারী ২০১২ তারিখে হামজা শাহবাজ শরীফ গোয়ালমন্ডি খোরাক সড়কটির বিকল্প চালু করার জন্য রাস্তাটি উদ্বোধন করেন। ২০১৩ সালে, ওয়ার্ল্ড সিটি লাহোর কর্তৃপক্ষ জেলা সরকারের কাছ থেকে এই ফুড স্ট্রিটের দায়িত্ব নেয় এবং বেসরকারি খাতের সহযোগিতায় এটাকে বড় রূপ প্রদান করে।

রোশনাই তোরণের খোরাক সড়ক ঐতিহ্যবাহী লাহোরি খাবার ও মুঘল যুগের বাদশাহী মসজিদের অত্যাশ্চর্যীয় দৃশ্যের জন্য বিখ্যাত। রাস্তাটি যে ভবনের উপর ভিত্তি করে তৈরি তা মুঘল সাম্রাজ্য এবং ব্রিটিশ শাসনামলে নির্মিত হয়েছিল।

## চিত্রশালা

চিত্র:Food Street Lahore Pakistan.JPG|খোরাক সড়ক
চিত্র:Restaurant at Shahi Fort Lahore.jpg|শাহী কেল্লার রেস্টুরেন্ট
চিত্র:Night View of Lahore Fort Food Street.JPG|রাতের বেলায় সড়কটি


## আরো দেখুন
* গোয়ালমন্ডি খোরাক সড়ক
* রেস্তোরাঁ জেলা ও রাস্তার তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:পুরনো লাহোর
বিষয়শ্রেণী:লাহোরের দর্শনীয় স্থান
বিষয়শ্রেণী:লাহোরের রাস্তা
বিষয়শ্রেণী:লাহোরি রন্ধনশৈলী
বিষয়শ্রেণী:পাকিস্তানের রেস্তোরাঁ পাড়া ও রাস্তা
বিষয়শ্রেণী:লাহোর
বিষয়শ্রেণী:২০১২-এ পাকিস্তানে প্রতিষ্ঠিত
গোয়ালমন্ডি খোরাক সড়ক

**গোয়ালমন্ডি খোরাক সড়ক** (, সড়ক-ই-খোরাক গোয়ালমন্ডি) হল পাকিস্তানের একটি ফুড স্ট্রিট যা পাঞ্জাব প্রদেশের লাহোরের *গোয়ালমন্ডি পাড়ার* কাছে অবস্থিত। ঐতিহাসিকভাবে এটি একটি অভিজাত জায়গা ছিল এবং পাকিস্তান সৃষ্টির পর অমৃতসর এবং নিকটবর্তী শহর থেকে লাহোরে চলে আসা অনেক পরিবার গোয়ালমন্ডিতে বসতি স্থাপন করে। কর্মসংস্থানের সুযোগের অভাব তাদের অনেকে নিজ বাড়ির সামনে ছোট দোকান খুলতে শুরু করে। অভিবাসী পরিবারগুলি তাদের সাথে নতুন এবং অনন্য রন্ধনপ্রণালী এবং রন্ধনশৈলী নিয়ে এসেছিল যার ফলে এই রাস্তাটিতে স্ট্রিট ফুডের ভিত্তি স্থাপিত হয় এবং এটি সুস্বাদু খাবারের জন্য সুপরিচিত হয়।

## আরো দেখুন
* লাহোরি রন্ধনশৈলী
* রোশনাই তোরণের খোরাক সড়ক
* রেস্তোরাঁ জেলা ও রাস্তার তালিকা

## তথ্যসূত্র

## বহিঃসংযোগ
* পাকিস্তানি খাবারের জায়গা
* ফুড স্ট্রিট সম্পর্কিত একটি ইউটিউব ভিডিও
* ছোট ইউটিউব ভিডিও

বিষয়শ্রেণী:লাহোরের দর্শনীয় স্থান
বিষয়শ্রেণী:লাহোরের রাস্তা
বিষয়শ্রেণী:পাকিস্তানি রন্ধনশৈলী
বিষয়শ্রেণী:লাহোরি রন্ধনশৈলী
বিষয়শ্রেণী:পাকিস্তানের রেস্তোরাঁ পাড়া ও রাস্তা
মহাবাক্য উপনিষদ

**মহাবাক্য উপনিষদ** (সংস্কৃত: महावाक्य उपनिषत्) হল সংস্কৃত পাঠ এবং হিন্দুধর্মের ছোট উপনিষদ। এটি অথর্ববেদের সাথে সংযুক্ত, এবং যোগ উপনিষদ হিসাবে শ্রেণীবদ্ধ করা হয়েছে।

পাঠ্যটি আত্মা (আত্ম) ও ব্রহ্ম (চূড়ান্ত বাস্তবতা) এর প্রকৃতি বর্ণনা করে, তারপর দাবি করে যে তারা অভিন্ন এবং মুক্তি হল এই পরিচয়কে সম্পূর্ণরূপে বোঝার অবস্থা।

## ইতিহাস
গ্যাভিন ফ্লাড এই পাঠের তারিখ, অন্যান্য যোগ উপনিষদের সাথে, সম্ভবত ১০০ খৃষ্টপূর্বাব্দ থেকে ৩০০ খৃষ্টাব্দ সময়কালের। মুক্তিকা সূত্রে ১০৮টি উপনিষদের তেলুগু ভাষার সংকলনে, রাম কর্তৃক হনুমানের কাছে বর্ণিত, ৯২ নম্বরে তালিকাভুক্ত করেছেন।

পাঠ্যের শিরোনামটি মহাবাক্যকে নির্দেশ করে, যা উপনিষদে পাওয়া মহান সংক্ষিপ্ত বাক্য বা পবিত্র উচ্চারণকে বোঝায়।

## বিষয়বস্তু
মহাবাক্য উপনিষদ হল সংক্ষিপ্ত পাঠ যা আত্মা (স্ব) ও ব্রহ্ম (আধিভৌতিক বাস্তবতা), তাদের একত্ব এবং জ্ঞান ও অজ্ঞতার প্রকৃতি নিয়ে আলোচনা করে। পাঠ্যটি দাবি করে যে যোগ ও আত্মদর্শন হল আধ্যাত্মিক জ্ঞানের পথ, গুরুর সাহায্যে। উপনিষদ বৈদিক আচার-অনুষ্ঠানগুলিকে চিহ্নিত করার জন্য এবং ভিতরের অন্ধকারের চিহ্ন হিসাবে ইন্দ্রিয়সুখের পিছনে ছুটে যাওয়ার জন্য উল্লেখযোগ্য, যে জ্ঞানের দীপ্তি দিয়ে এই অন্ধকার দূর করা যায়, আলোর মতো নিজেকে আবিষ্কার করা যায়। এটি, পাঠ্যটি বলে, এই কারণেই যোগ শুরু করা হয় গায়ত্রী মন্ত্র দিয়ে এবং যোগীগণ "হংস-সোহং" (আমি তিনি, তিনি আমি) বলে দাবি করেন। উপনিষদে বলা হয়েছে, পরমাত্মা হল সচ্চিতানন্দ, বা "সত-চিত্ত-আনন্দ",। আত্মা ও ব্রহ্মের পরিচয় উপলব্ধি করা ছাড়া মুক্তির আর কোনো উপায় নেই, পাঠটি জোর দিয়ে বলে।

উপনিষদ দৃঢ়ভাবে বলে যে সমাধি যদিও যোগসিদ্ধি হচ্ছে আত্ম-জ্ঞান এবং মোক্ষ নয়, এটি বাহ্যিক বস্তুর কাছে মনের বিলুপ্তিও নয়। সর্বোচ্চ রাষ্ট্র হল, অয়ঙ্গার অনুবাদ, অন্তরতম ব্রহ্মের সাথে একতা। এটি তখন, যখন পাঠ্যটি দাবি করে, যোগিন সম্পূর্ণরূপে অনুভব করে এবং বোঝে "সূর্যের দীপ্তিমান জ্ঞান আমার মধ্যে রয়েছে, শিব আমার মধ্যে রয়েছে, মহাবিশ্বের এই অতীন্দ্রিয় তেজ আমার মধ্যে রয়েছে", এবং এই দৃঢ় প্রত্যয় যা দিয়ে তিনি মহাবিষ্ণুর সাথে মিলন লাভ করেন। মহাবাক্য উপনিষদ বলেছে এটিই মুক্তি, কম কিছু নয়।

মহাবাক্য উপনিষদে বর্ণিত একক আত্ম-সচেতনতা ও চেতনার অবস্থা, লরেন্স রোসান বলেন, ছান্দোগ্য উপনিষদ, আত্মবোধ উপনিষদ, মৈত্রেয় উপনিষদ, মহা উপনিষদ, সুবালা উপনিষদ, আধ্যাত্ম-এর মতোউপনিষদ, ব্রহ্মবিদ্যা উপনিষদ ও তেজোবিন্দু উপনিষদ। এই ধারণাগুলি গ্রীক নিওপ্ল্যাটোনিক দর্শনেও পাওয়া যায়, রোসান বলেছে, বিশেষ করে ৫ম শতাব্দীর প্রোক্লাসের কাজ।

## তথ্যসূত্র

## গ্রন্থপঞ্জি
*
*
*
*
*
*
*
*

বিষয়শ্রেণী:হিন্দু ধর্মগ্রন্থ
বিষয়শ্রেণী:উপনিষদ্‌
হরেলা মেলা

**হরেলা মেলা** এমন একটি মেলা যা প্রতি বছর ১৬ই জুলাই থেকে ২১শে জুলাই পর্যন্ত অনুষ্ঠিত হয় এবং এটি সাধারণত ভীমতালের রামলীলা মাঠে বসে। উত্তরাখণ্ড রাজ্যের ঐতিহাসিক কুমায়ূনের চারিদিকে হরেলা উৎসব উদযাপন করে হরেলা মেলা বসে।

## তাৎপর্য
হরেলার আক্ষরিক অর্থ হল "সবুজ/হলুদ পাতা"। ঐতিহ্যগতভাবে বছরে দুবার হরেলা হয়, একটি হিন্দু বর্ষপঞ্জির চৈত্র মাসে (গ্রেগরীয় বর্ষপঞ্জির মার্চ/এপ্রিল মাস) এবং অপরটি হিন্দু বর্ষপঞ্জির শ্রাবণ মাসে (গ্রেগরীয় বর্ষপঞ্জির জুলাই/আগস্ট মাস)। ঋতু পরিবর্তনের সাথে সামঞ্জস্য রেখে এটি করা হয়। তবে হরেলা মেলা নিজেই শ্রাবণ উৎসবের অংশ হিসেবে অনুষ্ঠিত হয়, যা ভারতে বর্ষা ঋতুর শুরুর সাথে মিলে যায়। এটি ফসলের সতেজ বৃদ্ধির প্রতীক। স্থানীয় লোককাহিনী অনুসারে, উৎসবটি ভগবান শিব এবং দেবী পার্বতীর বিবাহের স্মৃতির সঙ্গে সম্পর্কিত। 

## হরেলা মেলার ইতিহাস
হরেলা মেলা ১০০ বছরেরও বেশি সময় ধরে চলছে। এই মেলা সম্ভবত ফসল কাটার মরসুমে কৃষি বাজারের সম্প্রসারণ হিসাবে বিকশিত হয়েছিল। ভারতের স্বাধীনতার পূর্বে, ব্যবসায়ীরা সমতলের বেরেলি, রামপুর প্রভৃতি দূরবর্তী স্থান থেকে ফসল নিয়ে যেতেন কুমায়ূনের পাহাড়ে বিক্রি করার জন্য। কুমায়ূন পাহাড়ের লোকেরা এই পণ্যগুলি কেনার জন্য জড়ো হতেন এবং সময়ের সাথে সাথে এটি হরেলা মেলায় পরিণত হয়ে গেছে। মেলাটি আগে শহরের কেন্দ্রস্থলে লীলাবতী পন্ত কলেজের কাছে অনুষ্ঠিত হত কিন্তু স্থান সংকুলানের অসুবিধা হওয়ায় সেটি ১৯৮০ সালে রামলীলা মাঠের বর্তমান অবস্থানে স্থানান্তরিত হয়। ২০১৩ সালের আগে মেলাটি হরেলা খেল সাংস্কৃতিক মঞ্চ দ্বারা আয়োজিত ২ দিনের অনুষ্ঠান ছিল। কিন্তু এর ক্রমবর্ধমান জনপ্রিয়তার কারণে টাউন মিউনিসিপ্যাল ​​কর্পোরেশন এটি অধিগ্রহণ করে নেয় এবং মেলাটি ৫ দিনের অনুষ্ঠানে সম্প্রসারিত হয়।

পরিবেশ রক্ষার উদ্দেশ্যে উৎসবের সময় স্থানীয় সকল মানুষও আনন্দে একত্রিত হয়, যেহেতু উৎসবের নামটিতেই আছে ‘হরেলা’ বা ‘সবুজ’ শব্দটি। এটি আমাদের পরিবেশে উপস্থিত সুন্দর সবুজকে বোঝায়।

## রাজনৈতিক তাৎপর্য
ঐতিহ্যগতভাবে মেলাটির রাজনৈতিক দিকও রয়েছে। বিভিন্ন স্থানীয় রাজনৈতিক সংস্থা দলীয় সচেতনতা বৃদ্ধির জন্য তাদের দোকান দেয়, পাশাপাশি নতুন দলীয় সদস্য সংগ্রহ করে। ভারতের স্বাধীনতার আগে, এই মেলা ছিল বিভিন্ন স্বাধীনতা কর্মীদের জন্য একটি বৈঠকের অবস্থান। নারায়ণ দত্ত তিওয়ারির মতো রাজনীতিবিদরা এই মেলায় আয়োজিত রাজনৈতিক কর্মসূচিতে যোগ দিয়ে তাঁদের কর্মজীবন শুরু করেছিলেন।

## তথ্যসূত্র

বিষয়শ্রেণী:হিন্দু উৎসব
বিষয়শ্রেণী:ভারতের হিন্দু উৎসব
বিষয়শ্রেণী:ভারতের মেলা
বিষয়শ্রেণী:নৈনিতাল জেলা
বিষয়শ্রেণী:ভারতের নবান্ন উৎসব
বিষয়শ্রেণী:ভারতের ধর্মীয় উৎসব
রিগনাই

**রিগনাই** হল ত্রিপুরী মহিলাদের ঐতিহ্যশালী একটি পোশাক।

ত্রিপুরা হল একটি ঐতিহ্যবাহী ভূমি, সেখানে উত্তরাধিকারসূত্রে প্রাপ্ত উত্তর-পূর্ব ভারতের বিশেষত্বের বিশাল সংগ্রহ রয়েছে। এরই মধ্যে ত্রিপুরা সংস্কৃতি এবং শিল্পকর্মের সমৃদ্ধ ঐতিহ্য নিয়ে রয়েছে। রিসা, রিগনাই এবং রিকুতু ত্রিপুরার ঐতিহ্যবাহী পোশাক। সেগুলি শৈলী এবং বৈশিষ্ট্যে অন্যান্য আঞ্চলিক পোশাকের থেকে একটি স্বতন্ত্র বৈপরীত্য প্রদর্শন করে।

## উৎস এবং ইতিহাস
ত্রিপুরার সূচনালগ্ন থেকেই বয়ন এবং তাঁতের ব্যাপক ব্যবহার জনগণের জন্য একটি উদযাপন এবং গর্বের বিষয় ছিল। ত্রিপুরার মহিলারা সেগুলি উন্নত করার জন্য হস্তনির্মিত কারুশিল্প, বয়ন এবং পোশাক পরিকল্পনা শুরু করার জন্য নিজেদের নিয়োজিত করছিলেন। এতে তাঁদের নিজস্ব আর্থিক স্বাধীনতাও এসেছিল। এই অঞ্চলে, পোশাক সবসময়ই হস্তশিল্প সংস্কৃতির একটি গুরুত্বপূর্ণ অংশ।

কার্তিক ও অগ্রহায়ণ মাসে, যখন ফসল কাটা হয়ে যায়, তখন উপজাতীয় মহিলারা তাদের অবসর সময় কাটায় তাঁতের কাপড় তৈরি করে। আদিবাসী মহিলাদের খুব রঙিন পোশাক হল রিগনাই এবং রিসা। মহিলারা তাদের শরীরের নীচের অংশে রিগনাই পরেন এবং রিসা শরীরের উপরের অংশ ঢেকে রাখার জন্য ব্যবহার করা হয়। রিগনাই এবং রিসা সাধারণত তাঁতে বোনা হয়। তুলা ঝুড়িতে সংগ্রহ করা হয় এবং বিভিন্ন সরঞ্জাম ব্যবহার করে তা থেকে সুতো তৈরি করা হয়। তারা এই সুতোগুলোকে বিভিন্ন রঙে রঞ্জিত করে এবং তাঁতে কাপড় বোনে।

## পোশাকের ধরন ও সংস্কৃতি
রিগনাই হল ত্রিপুরার আদি বাসিন্দা ত্রিপুরী নারীদের ঐতিহ্যবাহী পোশাক। এটি অনেকটাই উত্তর-পূর্ব ভারতীয় রাজ্য আসাম, মণিপুর, মেঘালয়, মিজোরামের অন্যান্য আদিবাসী সম্প্রদায়ের ঐতিহ্যবাহী পোশাকের মতো। 
রিগনাই হল শরীরের নিম্নাঙ্গের পোশাক। এটি কোমরের চারপাশে আবৃত করে পরা হয়। এটি একটি ঘুরিয়ে পরা স্কার্টের মত। কখনও কখনও এটি "রিসা"র সঙ্গে পরা হয় যেটি উর্দ্ধাঙ্গের পোশাক।

এটি ত্রিপুরার প্রতিটি ত্রিপুরী মহিলা পরিধান করেন। একই ধরনের রিগনাই মণিপুরী মহিলারাও পরেন। এটির একটি উল্লেখযোগ্য সাংস্কৃতিক গুরুত্ব আছে। ত্রিপুরার প্রতিটি গোষ্ঠীর রিগনাইয়ের নিজস্ব নকশা এবং নিদর্শন রয়েছে। রিগনাই পরিহিত মহিলাকে দেখে তাঁর গোষ্ঠী সনাক্ত করা যেতে পারে। যদিও সময়ের সাথে সাথে, বিভিন্ন গোষ্ঠীর মানুষের সংমিশ্রণ হওয়ার ফলে পোশাকের নকশার নিদর্শনগুলিরও সংমিশ্রণ দেখা গেছে।

## উল্লেখযোগ্য রিগনাই
সবচেয়ে উল্লেখযোগ্য রিগনাইকে বলা হয় "চামথ্বি বার"। এটি মূলত সাদা কাপড়ের জমির চারপাশে মেরুন বা অন্যান্য রংয়ের পাড় দিয়ে ঘেরা। "চামথ্বি বার" পোশাকটি বিয়ের অনুষ্ঠানের মতো গুরুত্বপূর্ণ অনুষ্ঠানে এবং গোরিয়া পূজা এবং হাংরাইয়ের মতো উৎসবের সময় পরা হয়।



File:Rignai.jpg|রিগনাই
File:Rignai pimol.jpg|রিগনাই


## আরও দেখুন
* ত্রিপুরা জনগোষ্ঠী
* ত্রিপুরী নৃত্য
* ত্রিপুরী পোশাক
## তথ্যছক

বিষয়শ্রেণী:ত্রিপুরী পোশাক
বৃত্ত নৃত্য

**বৃত্ত নৃত্য**, বা শিকল নৃত্য হল সামাজিক নৃত্যের একটি শৈলী যা একটি বৃত্ত, অর্ধবৃত্ত বা একটি বাঁকা লাইনে বাদ্যযন্ত্রের অনুষঙ্গে করা হয়।যেমন: তাল বাদ্যযন্ত্র এবং গান, এবং এটি এমন এক ধরনের নৃত্য যেখানে অংশীদারদের প্রয়োজন ছাড়াই যে কেউ যোগ দিতে পারে।
সারি নৃত্যের বিপরীতে, বৃত্ত নর্তকরা একে অপরের সাথে শারীরিক সংস্পর্শে থাকে; হাতে হাতে,আঙুলে আঙুলে বা হাতে-কাঁধের দ্বারা তৈরি করা হয় যেখানে তারা নৃত্য মঞ্চের উপর চারপাশে নেতাকে অনুসরণ করে।  মৃদু থেকে উদ্যমী ,  উত্থানকারী গ্রুপ বা তালচালি অংশ হতে পারে।

বৃত্ত নাচ একটি প্রাচীন ঐতিহ্য যা অনেক সংস্কৃতিতে বিশেষ অনুষ্ঠান, আচার-অনুষ্ঠান, সম্প্রদায়কে শক্তিশালী করা এবং একতাকে উৎসাহিত করার জন্য ব্যবহৃত হয়ে আসছে।  বৃত্ত নৃত্যগুলি সঙ্গীত এবং তালের বিভিন্ন শৈলীতে নৃত্যবিন্যাস  করা হয়।  আধুনিক বৃত্ত নৃত্য ঐতিহ্যগত লোকনৃত্যকে মিশ্রিত করে, প্রধানত ইউরোপীয় বা নিকটপ্রাচ্যের উৎস থেকে, সম্প্রতি নৃতবিন্যাস করা গানের সাথে প্রাচীন এবং আধুনিক উভয় প্রকারের সঙ্গীত।  শাস্ত্রীয় সঙ্গীত এবং সমসাময়িক গানে নতুন বৃত্ত নাচের ক্রমবর্ধমান ভাণ্ডার রয়েছে।

## তথ্যসূত্র

বিষয়শ্রেণী:লোকনৃত্য
বিষয়শ্রেণী:মধ্যপ্রাচ্যের নৃত্য
বিষয়শ্রেণী:ইউরোপীয় লোকনৃত্য
বিষয়শ্রেণী:দলীয় নৃত্য
বিষয়শ্রেণী:বৃত্তীয় নৃত্য
বিষয়শ্রেণী:সামাজিক নৃত্য
ডাবকি

ফিলিস্তিনি মেয়েরা ডাবকে নৃত্য করছে|থাম্ব|244x244px**ডাবকি** (আরবি: دبكة এছাড়াও বানান dabka, dubki, dabkeh, বহুবচন Dabkaat) একটি লেবানিজ লোকনৃত্য।   ডাবকি হচ্ছে সমন্বিত ভাবে হাত ধরে বৃত্ত নৃত্য ও সারি নাচ যা বিবাহ এবং অন্যান্য আনন্দের অনুষ্ঠানে লেবানিজরা করে থাকেন। সারিটি ডান থেকে বামে তৈরি হয় এবং ডাবকি নেতা সারিটির শেষাংশে থাকেন এবং দর্শক ও অন্যান্য নর্তকদের মুখোমুখি হোন।   ইংরেজিতে, এটি ডবকা(dabka), ডবকি(dabki), ডবকেহ (dabkeh) হিসাবে প্রতিলিপি করা হয়েছে।

## তথ্যসূত্র

বিষয়শ্রেণী:ডাবকি
বিষয়শ্রেণী:আরব নৃত্য
বিষয়শ্রেণী:দলীয় নৃত্য
বিষয়শ্রেণী:আরব সংস্কৃতি
বিষয়শ্রেণী:লেবাননের নৃত্য
বিষয়শ্রেণী:মধ্যপ্রাচ্যের নৃত্য
বিষয়শ্রেণী:ইসরায়েলের নৃত্য
বিষয়শ্রেণী:বৃত্তীয় নৃত্য
স্বরতীক্ষ্ণতা

right|thumb|250px|পশ্চিমা স্বরলিপিতে স্বরচিহ্নসমূহের ভিন্ন ভিন্ন উল্লম্ব অবস্থান ভিন্ন ভিন্ন স্বরতীক্ষ্ণতা নির্দেশ করে। &

সঙ্গীত তত্ত্ব ও শ্রুতিবিজ্ঞানের আলোচনায় **স্বরতীক্ষ্মতা** বা **গ্রাম** বলতে সঙ্গীতে ব্যবহৃত ধ্বনিসমূহের এমন একটি প্রত্যক্ষণজাত বা উপলব্ধিজাত ধর্মকে বোঝায় যার দ্বারা সেই ধ্বনিগুলিকে একটি কম্পাঙ্কভিত্তিক স্বরগ্রামে একে অপরের সাপেক্ষে উঁচু (বেশি তীক্ষ্ণ) বা নিচু (কম তীক্ষ্ণ) অবস্থানে স্থাপন করা যায়। সাধারণভাবে বললে স্বরতীক্ষ্মতা হল সঙ্গীতের ধ্বনি বা স্বরের সেই বৈশিষ্ট্য যার সুবাদে সেটিকে সাঙ্গীতিক সুরের দৃষ্টিকোণ থেকে অপেক্ষাকৃত "উচ্চ" বা অধিক তীক্ষ্ণ কিংবা "নিম্ন" বা কম তীক্ষ্ণ হিসেবে বিচার করা যায়।
স্বরতীক্ষ্মতা হল সাঙ্গীতিক স্বরের একটি অন্যতম প্রধান শ্রাবণিক বৈশিষ্ট্য। স্বরের অন্য প্রধান বৈশিষ্ট্যগুলি হল স্বরস্থায়িত্ব (duration), স্বরোচ্চতা (loudness) এবং স্বরগুণ (timbre)।

স্বরতীক্ষ্ণতাকে কখনও কখনও একটি কম্পাঙ্ক হিসেবে পরিমাণবাচক রূপ প্রদান করা হতে পারে, কিন্তু স্বরতীক্ষ্ণতা প্রকৃতপক্ষে একটি সম্পূর্ণ বস্তুনিষ্ঠ ভৌত বৈশিষ্ট্য নয়। বরং এটি সাঙ্গীতিক ধ্বনির একটি ব্যক্তিনিষ্ঠ মনোশব্দগত বৈশিষ্ট্য। ঐতিহাসিকভাবে স্বরতীক্ষ্ণতা ও মনের ভেতরে স্বরতীক্ষ্মতার প্রত্যক্ষণ বা উপলব্ধির গবেষণা মনোশব্দবিজ্ঞানের একটি কেন্দ্রীয় সমস্যা হিসেবে পরিগণিত এবং শ্রবণতন্ত্রে শব্দ বা ধ্বনি কীভাবে উপস্থাপিত হয়, প্রক্রিয়াজাত হয় ও কীভাবে এর প্রত্যক্ষণ বা উপলব্ধি হয়, সে বিষয়ক তত্ত্বগুলি প্রণয়নে ও পরীক্ষণের ক্ষেত্রে এই গবেষণাটি একটি গুরুত্বপূর্ণ ভূমিকা পালন করেছে।

## আরও দেখুন
* ৩য় সেতুবন্ধ
* পরম স্বরতীক্ষ্ণতা
* অষ্টপর্ব স্বরতীক্ষ্ণতা

## তথ্যসূত্র

## বহিঃসংযোগ

বিষয়শ্রেণী:স্বরতীক্ষ্ণতা
বিষয়শ্রেণী:প্রত্যক্ষণ
বিষয়শ্রেণী:শ্রাবণিক প্রত্যক্ষণ
বিষয়শ্রেণী:মনোশব্দবিজ্ঞান
বিষয়শ্রেণী:সংজ্ঞানাত্মক সঙ্গীতবিদ্যা
বিষয়শ্রেণী:শব্দ (ধ্বনি)
বিষয়শ্রেণী:শব্দবিজ্ঞান
রাস্ট (প্রোগ্রামিং ভাষা)

**রাসট** একটি সাধারণ-উদ্দেশ্য সম্পন্ন প্রোগ্রামিং ভাষা। এটি মূলত এর গতি বা পারফরম্যান্স, টাইপ সেফটি, কনকারেন্সি এবং মেমোরি নিরাপত্তার জন্য পরিচিত।

রাসট একাধিক প্রোগ্রামিং প্যারাডাইম সমর্থন করে। এটি ফাংশনাল প্রোগ্রামিং থেকে বিভিন্ন ধারণা গ্রহণ করেছে, যার মধ্যে রয়েছে ইমিউটেবিলিটি, হায়ার-অর্ডার ফাংশন, অ্যালজেব্রিক ডেটা টাইপ এবং প্যাটার্ন ম্যাচিং। এটি স্ট্রাক্ট, এনাম, ট্রেট এবং মেথডের মাধ্যমে অবজেক্ট-ওরিয়েন্টেড প্রোগ্রামিং সমর্থন করে। রাসট মেমোরি নিরাপত্তা নিশ্চিত করার জন্য (অর্থাৎ সব রেফারেন্স যেন বৈধ মেমোরিকে নির্দেশ করে) কোনো প্রথাগত গারবেজ কালেক্টর ব্যবহার করে না; পরিবর্তে, এর "বোরো চেকার" কম্পাইল করার সময় রেফারেন্সের লাইফটাইম ট্র্যাক করার মাধ্যমে মেমোরি এরর এবং ডেটা রেস প্রতিরোধ করে।

সফটওয়্যার ডেভেলপার গ্রেডন হোয়ার ২০০৬ সালে মজিলায় কর্মরত অবস্থায় রাসট তৈরি করেন, যা ২০০৯ সালে মজিলা আনুষ্ঠানিকভাবে স্পনসর করে। এর প্রথম স্থিতিশীল সংস্করণ 'রাসট ১.০' ২০১৫ সালের মে মাসে প্রকাশিত হয়। ২০২০ সালের আগস্টে মজিলা থেকে কর্মী ছাঁটাইয়ের পর, অন্য চারটি প্রতিষ্ঠান মজিলার সাথে যুক্ত হয়ে ২০২১ সালের ফেব্রুয়ারিতে রাসট ফাউন্ডেশন গঠন করে।

বর্তমানে অনেক সফটওয়্যার প্রজেক্টে, বিশেষ করে ওয়েব সার্ভিস এবং সিস্টেম সফটওয়্যারে রাসট ব্যাপকভাবে ব্যবহৃত হচ্ছে। এটি শিক্ষাক্ষেত্রেও গবেষণার বিষয় হয়ে দাঁড়িয়েছে এবং এর ডেভেলপার কমিউনিটি ক্রমাগত বৃদ্ধি পাচ্ছে।

## ইতিহাস
২০০৬ সালে গ্রেডন হোর ব্যক্তিগত প্রকল্প থেকে রাস্টের সূচনা। ২০০৯ সালে মোজিলা প্রকল্পটিতে সহযোগিতা শুরু করে এবং ২০১০ সালে তা ঘোষণা করে।  একই বছর রাস্টের কাজ ওক্যামেল দ্বারা তৈরি প্রাথমিক কম্পাইলার থেকে এলএলভিএম ভিত্তিক ও রাস্ট দ্বারা তৈরি কম্পাইলারে স্থানান্তরিত হয়।  ২০১১ সালে রাস্ট কম্পাইলার নিজেকে কম্পাইল করতে সক্ষম হয়। ২০১৫ সালে ১৫ মে রাস্টের প্রথম স্থির সংস্করণ রাস্ট ১.০ প্রকাশিত হয়। ২০২১ সালের ৮ ফেব্রুয়ারী অলাভজনক রাস্ট ফাউন্ডেশন গঠিত হয়। এর গঠনকারী পাঁচটি প্রতিষ্ঠান হল মোজিলা, এডব্লিউএস, হুয়াওয়েই, মাইক্রোসফট ও গুগল।

## সিনট্যাক্স
রাস্ট কোড গঠনগতভাবে সি ও সি++ এর মত হলেও অর্থগতভাবে এমএল ভাষা পরিবার ও হ্যাসকেলের কাছাকাছি। রাস্ট ভাষায় ফেক্টোরিয়াল নির্ণয়ের একটি রিকার্সিভ ফাংশনের উদাহরণ হল:

```rust
fn factorial(i: u64) -> u64 {
    match i {
        0 => 1,
        n => n * factorial(n-1)
    }
}
```


## তথ্যসূত্র

## বহিঃসংযোগ
*
*

বিষয়শ্রেণী:মুক্ত সফটওয়্যার প্রকল্পসমূহ
বিষয়শ্রেণী:ফাংশনভিত্তিক প্রোগ্রামিং ভাষা
বিষয়শ্রেণী:উচ্চস্তরের প্রোগ্রামিং ভাষা
বিষয়শ্রেণী:পদ্ধতিমূলক প্রোগ্রামিং ভাষা
বিষয়শ্রেণী:২০১৫-এর সফটওয়্যার
বিষয়শ্রেণী:মোজিলা
বিষয়শ্রেণী:এমআইটি লাইসেন্স ব্যবহারকৃত সফটওয়্যার
সাপার নদী

**সাপার নদী** বাংলাদেশের নেত্রকোণা জেলায় অবস্থিত একটি নদী। নদীটির দৈর্ঘ্য ৭ কিলোমিটার।

## প্রবাহ
সাপার নদী সিধলা বিল হতে উৎপত্তি লাভ করেছে। তারপর নদীটি দুর্গাপুর শ্যামগঞ্জ সড়ক অতিক্রম করে হামিদপুর বাজারের উত্তর পাশ দিয়ে প্রবাহিত হয়ে শালদিঘাতে সোয়াই নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নেত্রকোণা জেলার নদী
বিষয়শ্রেণী:পূর্বধলা উপজেলা
ধলাই নদী (ফুলপুর)

**ধলাই নদী** বাংলাদেশের ময়মনসিংহ ও নেত্রকোণা জেলায় অবস্থিত একটি নদী। নদীটির দৈর্ঘ্য ৩৫ কিলোমিটার।

## প্রবাহ
ধলাই নদীর উৎপত্তিস্থল হচ্ছে উত্তর ধলীরকান্দা নামক স্থানের জলাভূমি হতে। পরে নদীটি পূর্বধলা উপজেলা দিয়ে দক্ষিণ দিকে প্রবাহিত হয়ে বাহাদুরপুর প্রাথমিক বিদ্যালয়ের কাছে মগড়া নদীর উৎসে মিলিত হয়েছে।

## মোহনা
ধলাই নদীর দক্ষিণমুখী প্রবাহ সোয়াই নদীর সাথে মিলে মগড়া নাম ধারণ করেছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

বিষয়শ্রেণী:নেত্রকোণা জেলার নদী
বিষয়শ্রেণী:ময়মনসিংহ জেলার নদী
বিষয়শ্রেণী:পূর্বধলা উপজেলা
বল নদী

**বল নদী** বাংলাদেশের নেত্রকোণা জেলায় অবস্থিত অন্যতম নদী। নদীটির দৈর্ঘ্য ১৫ কিলোমিটার। স্থানীয় ভাবে এটিকে অনেকেই বালুচ নদী নামে ডাকেন। বল নদী কংস নদী-প্রবাহের অংশ। 

## প্রবাহ

বল নদী আগিয়া ইউনিয়নের ধলা বিলে উৎপত্তি হয়ে মেঘ শিমুল গ্রামের ভেতর দিয়ে প্রবাহিত হয়েছে। অতপর নদীটি দূর্গাপুর উপজেলার কেট্রা বাজারের পাশ দিয়ে নেত্রকোণা সদর উপজেলার কংস নদীতে পতিত হয়েছে।

## আরও দেখুন
* বাংলাদেশের নদীর তালিকা
* বাংলাদেশের বড় নদীসমূহ

## তথ্যসূত্র

## বহিঃসংযোগ

বিষয়শ্রেণী:নেত্রকোণা জেলার নদী
বিষয়শ্রেণী:পূর্বধলা উপজেলা
সাঙ্গীতিক স্বর

ঐতিহ্যগতভাবে পশ্চিমা উচ্চাঙ্গ সঙ্গীতে একটি **সাঙ্গীতিক স্বর** বলতে একটি স্থির পর্যাবৃত্ত ধ্বনিকে বোঝায়। একটি সাঙ্গীতিক স্বরকে এর 
স্বরস্থায়িত্ব, স্বরতীক্ষ্ণতা, স্বরবিস্তার (বা স্বরতীব্রতা বা স্বরোচ্চতা) এবং স্বরগুণ দ্বারা চরিত্রায়িত করা যায়। স্বরলিপিতে ব্যবহৃত সাঙ্গীতিক স্বরচিহ্নগুলি সাঙ্গীতিক স্বর অপেক্ষা জটিলতর হতে পারে। এগুলিতে অপর্যাবৃত্ত দিক যেমন আক্রমণ ঢাল (attack transients), কম্পমানতা, এবং পর্দা পরিবর্তনের মতো ব্যাপারগুলি অন্তর্ভুক্ত থাকে।

একটি সরল স্বর বা শুদ্ধ স্বরে একটিমাত্র সাইন-জাতীয় তরঙ্গরূপ থাকে। একটি জটিল স্বর হল দুই বা ততোধিক শুদ্ধ স্বরের সমষ্টি যেগুলির পর্যাবৃত্ত পৌনপুনিক বিন্যাস থাকে।

ফুরিয়ে উপপাদ্য অনুযায়ী যেকোনও পর্যাবৃত্ত তরঙ্গরূপ যতটুকু ইচ্ছা ততটুকু পর্যন্ত কতগুলি সাইন তরঙ্গের ধারা হিসেবে আসন্নীকরণ করা সম্ভব, যেখানে সাইন তরঙ্গগুলির কম্পাঙ্কগুলি গাণিতিকভাবে একটি গুণোত্তর ধারায় অবস্থিত এবং তরঙ্গগুলি একে অপরের সাথে বিশেষ দশা সম্পর্কে আবদ্ধ। সাধারণ হর কম্পাঙ্ক, যেটি প্রায়শই ঐ কম্পাঙ্কগুলির মধ্যে সর্বনিম্ন হয়ে থাকে, সেটিকে মৌলিক কম্পাঙ্ক বলে, এবং এটি তরঙ্গরূপটির বিপরীত। মৌলিক কম্পাঙ্কটি স্বরটির স্বরতীক্ষ্ণতা নির্ধারণ করে, যেটি মানুষ শ্রবণশক্তির মাধ্যমে উপলব্ধি করতে পারে। সঙ্গীতে ভিন্ন ভিন্ন স্বরতীক্ষ্ণতার স্বরগুলিকে স্বতন্ত্র স্বরচিহ্ন দ্বারা নির্দেশ করা হয়, যাতে বাজানো স্বরগুলির স্বরতীক্ষ্ণতা বর্ণনা করা যায়।

## ইতিহাস
প্রাচীন গ্রিক দার্শনিক আরিস্তোজেনুস (খ্রিস্টপূর্ব ৩৭৫-৩৩৫ অব্দ) সাঙ্গীতিক স্বর শনাক্ত করেছিলেন। তিনি এগুলিকে "টেনশন" বলতেন।

## আরও দেখুন
* স্বরগ্রামের গণিত 
* প্রসঙ্গ স্বর 
* মান পরীক্ষা স্বর 
* সংকেত স্বর 
* শ্বেত অপস্বর 
* বিশুদ্ধ স্বর 

## গ্রন্থ ও রচনাপঞ্জি
* 

## তথ্যসূত্র

## আরও পড়ুন
*Pure tones & complex sounds

## বহিঃসংযোগ
*

বিষয়শ্রেণী:শ্রবণশক্তি
বিষয়শ্রেণী:শ্রাবণিক প্রত্যক্ষণ
বিষয়শ্রেণী:সঙ্গীত তত্ত্ব
বিষয়শ্রেণী:স্বরলিপি
বিষয়শ্রেণী:স্বরতীক্ষ্ণতা
বিষয়শ্রেণী:ধরন অনুযায়ী শব্দ
বিষয়শ্রেণী:স্বর, সমতাবিধান ও পরিস্রাবক
বিষয়শ্রেণী:তরঙ্গ
ফ্রিম্যান ফ্রিম্যান-টমাস, উইলিংডনের ১ম মার্কেস

**লর্ড উইলিংডন** (১৮৬৬-১৯৪১) ১৯৩১ থেকে ১৯৩৬ সাল পর্যন্ত ভারতের গভর্নর জেনারেল ও ভাইসরয় ছিলেন। তিনি ইটন এবং ক্যামব্রিজ-এ শিক্ষা লাভ করেন। ভাইসরয় হওয়ার আগে মারকুইস ফ্রিম্যান টমাস উইলিংডন বোম্বাই (১৯১৩-১৯১৯) ও মাদ্রাজের (১৯১৯-২৪) গভর্নর হিসেবে দায়িত্ব পালন করেন। দ্বিতীয় গোলটেবিল বৈঠকে অংশ নিতে কংগ্রেসকে সম্মত করা, দ্বিতীয় পর্যায়ের আইন অমান্য আন্দোলন নিষ্ক্রিয়করণ ও ১৯৩৫ সালের ভারত শাসন আইন সংক্রান্ত বিল প্রণয়নে সাহায্য করা ছিল ব্রিটিশ সরকারের প্রতি তাঁর বড় অবদান।

বিষয়শ্রেণী:ভারতের ভাইসরয়
বিষয়শ্রেণী:১৮৬৬-এ জন্ম
বিষয়শ্রেণী:১৯৪১-এ মৃত্যু
বিষয়শ্রেণী:বোম্বের গভর্নর
বিষয়শ্রেণী:ট্রিনিটি কলেজ, কেমব্রিজের প্রাক্তন শিক্ষার্থী
বিষয়শ্রেণী:ইংরেজ ক্রিকেটার
বিষয়শ্রেণী:কেমব্রিজ বিশ্ববিদ্যালয়ের ক্রিকেটার
বিষয়শ্রেণী:সাসেক্সের ক্রিকেটার
বিষয়শ্রেণী:ইংল্যান্ডের নির্বাচনী এলাকা থেকে উদারপন্থী দল (যুক্তরাজ্য) এর সংসদ সদস্য
বিষয়শ্রেণী:যুক্তরাজ্যের সংসদ সদস্য ১৯০০-১৯০৬
বিষয়শ্রেণী:যুক্তরাজ্যের সংসদ সদস্য ১৯০৬-১৯১০
বিষয়শ্রেণী:বোডমিনের যুক্তরাজ্যের সংসদ সদস্য
বিষয়শ্রেণী:ওয়েস্টমিনস্টার অ্যাবিতে সমাধিস্থ
বিষয়শ্রেণী:নাইটস গ্র্যান্ড ক্রস অব দ্য অর্ডার অব সেন্ট মাইকেল অ্যান্ড সেন্ট জর্জ
বিষয়শ্রেণী:যুক্তরাজ্যের সংসদ সদস্য যারা পিয়ারেজ প্রাপ্ত হয়েছেন
২০২২ এএফসি নারী এশিয়ান কাপ ফাইনাল

**২০২২ এএফসি মহিলা এশিয়ান কাপ ফাইনাল** ছিল ২০২২ এএফসি নারী এশিয়ান কাপ প্রতিযোগিতার বিজয়ী নির্ধারক ম্যাচ, যা ৬ ফেব্রুয়ারি ২০২২ সালে গণচীন ও  দক্ষিণ কোরিয়ার মধ্যে অনুষ্ঠিত হয়। এটি ছিল এএফসি মহিলা এশিয়ান কাপের ২০তম ফাইনাল খেলা। এটি ভারতের নবি মুম্বই শহরের ডিওয়াই পাতিল স্টেডিয়ামে অনুষ্ঠিত হয়।

## ফাইনালে যাওয়ার রাস্তা

## বিশদ বিবরণ

## আরও দেখুন
* ২০২৩ এএফসি এশিয়ান কাপ ফাইনাল

## তথ্যসূত্র

বিষয়শ্রেণী:২০২২ এএফসি মহিলা এশীয় কাপ
বিষয়শ্রেণী:এএফসি নারী এশীয় কাপ আসর
বিষয়শ্রেণী:২০২২-এ এশীয় ফুটবল
বিষয়শ্রেণী:২০২২-এ মহিলাদের ফুটবল
বিষয়শ্রেণী:ভারত কর্তৃক আয়োজিত আন্তর্জাতিক ফুটবল প্রতিযোগিতা
বিষয়শ্রেণী:ভারতে ফুটবল
বিষয়শ্রেণী:এএফসি মহিলা এশীয় কাপ ফাইনাল
বিষয়শ্রেণী:স্বাগতিক ভারতে আন্তর্জাতিক ফুটবল প্রতিযোগিতা
ভিভি পুরাম ফুড স্ট্রিট

থাম্ব|200x200পিক্সেল|ভিভি পুরাম ফুড স্ট্রিট
**ভিভি পুরাম ফুড স্ট্রিট** বা **বিশ্বেশ্বর পুরাম ফুড স্ট্রিট** হল বেঙ্গালুরুর বাসাভানাগুড়ির বিশ্বেশ্বরপুরায় অবস্থিত একটি ফুড স্ট্রিট। সজ্জন রাও সার্কেলের কাছে অবস্থিত এই ফুড স্ট্রিটে ১৫০ মিটারেরও কম জায়গায় ২০টিরও বেশি খাবারের স্টল রয়েছে যেখানে বিভিন্ন ধরনের পথখাবার, মিষ্টি, দক্ষিণ ভারতীয়, উত্তর ভারতীয় এবং চৈনিক খাবার পরিবেশন করা হয়। কন্নড় ভাষায় একে থিন্ডি বিড়ি এবং হিন্দিতে খাউ গালি বলা হয়, বেঙ্গালুরুর লোকজন ফুড স্ট্রিটকে ধর্মের মর্যাদায় দেখে বলে জানা যায়। রাস্তাটি সাধারণত সন্ধ্যা ছয়টার পরে ব্যস্ত হয়ে পড়ে।

ফুড স্ট্রিটটিতে প্রতি বছর ডিসেম্বর/জানুয়ারি মাসে শীতের মাসগুলিতে "আভারেকাই মেলা" আয়োজন করা হউ, যখন আভারেকাই (হায়াসিন্থ বিন) - উভয়ই হিথকাবেল (খোসা ছাড়ানো মটরশুটি) এবং আভারেবেলে (খোসা ছাড়ানো মটরশুটি) ব্যবহার করে বিভিন্ন ধরনের খাবার তৈরি করা হয়। আভারেকই কৃষকদের উৎপাদিত পণ্য বিক্রির প্রয়াস হিসেবে শুরু হওয়া উৎসবটি কয়েক বছর ধরে জনপ্রিয় হয়ে ওঠে ১০০০ জনেরও বেশি। উৎসবের প্রতিটি দিনে কৃষকদের কাছ থেকে সরাসরি কেনা হয় কেজি আভারেকই।

## আরও দেখুন
* রেস্তোরাঁ জেলা ও রাস্তার তালিকা
* বেঙ্গালুরুর সংস্কৃতি

## তথ্যসূত্র

বিষয়শ্রেণী:বেঙ্গালুরুর সংস্কৃতি
বিষয়শ্রেণী:বেঙ্গালুরুর সড়ক
বিষয়শ্রেণী:বেঙ্গালুরুর দর্শনীয় স্থান
বিষয়শ্রেণী:ভারতের রেস্তোরাঁ পাড়া ও রাস্তা
পাওটানা ফাযিল মাদ্রাসা

**পাওটানা ফাযিল মাদ্রাসা** রংপুর বিভাগের রংপুর জেলার পীরগাছা উপজেলার ছাওলা ইউনিয়নের একটি ফাযিল মাদ্রাসা।

## ইতিহাস

মাদরাসাটি ১৯৫১ সালে ফোরকানিয়া মাদ্রাসা হিসাবে চালু হয়। পরে ১৯৫৯ সালে দাখিল, ১৯৬৭ সালে আলিম এবং ১৯৭৭ সালে ফাযিল  স্বীকৃতি লাভ করে। বর্তমানে ফাযিল স্তর পর্যন্ত এমপিওভুক্ত আছে। মাদ্রাসায় দাখিল ও আলিম শাখায় বিজ্ঞান বিভাগ চালু আছে। ভকেশনাল ক্লাসও অনুমোদন আছে। মাদ্রাসার প্রথম সুপারের দায়িত্ব পালন করেন মাওলানা নঈম উদ্দিন আহমদ।

## ভবনের বিবরণ
মাদরাসাটি র প্রায় ১.০০ একর জমির উপর স্থাপিত। মাদরাসার ১১.১০ একর জমি বাইরে আবাদি হিসাবে আছে। মাদরাসাটিতে ৪টি ভবন আছে-

# প্রশাসনিক ভবন-১টি।
# একাডেমিক ভবন-৩টি।

## অন্যান্য

# বিজ্ঞানাগার-১টি
# কম্পিউটার ল্যাব-১টি	
# পাঠাগার- ১টি

## পোশাক

ছাত্রের জন্য সাদা পায়জামা, আকাশি রঙের পাঞ্জাবি, সাদা টুপি ও  সাদা জুতা এবং মেয়েদের আকাশি রঙের জামা, সাদা এফরোন, কালো বোরখা ও সাদা ওড়না। আইডি কার্ড সঙ্গে থাকা বাধ্যতামূলক।

## সাংস্কৃতিক কর্মকাণ্ড

মাদাসার অনেক ছাত্র-ছাত্রী স্থানীয় পর্যায়ে রচনা, ইসলামি সংগিত, কেরাত ও খেলাধুলা প্রতিযোগিতায় অংশ গ্রহণ করে বিজয়ী হয়েছে।

## ফলাফল

সুযোগ্য গভর্নিনিং বডির তত্ত্বাবধানে প্রতিবছর মাদরাসাটি বোর্ড ও বিশ্ববিদ্যালয়ের পরীক্ষায় কৃতিত্বের স্বাক্ষর রাখে। ২০২০ সালে জেডেসিতে ১০০%, দাখিলে প্রায় ১০০% এবং আলিমে ১০০% পাশ করে। ২০২১ সালে দাখিল পরীক্ষায় ৯৮.৩৬% পাশ করে। মাদ্রাসাটি উপজেলার শ্রেষ্ঠ প্রতিষ্ঠান হয়। 
## তথ্যসূত্র

বিষয়শ্রেণী:১৯৩৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুর জেলার আলিয়া মাদ্রাসা
বিষয়শ্রেণী:রংপুর জেলার শিক্ষাপ্রতিষ্ঠান
রসম পাগড়ি

**রসম পাগড়ি** (হিন্দি रसम पगड़ी) হল একটি সামাজিক অনুষ্ঠান। এটি ভারতের পাঞ্জাবি এবং রাজস্থানীদের মধ্যে প্রচলিত। একটি পরিবারের সবচেয়ে বয়স্ক পুরুষ সদস্যের মৃত্যুর পর এই প্রথাটি পালিত হয়। এই অনুষ্ঠানে পরিবারের পরবর্তী সবচেয়ে বড় জীবিত পুরুষ সদস্যের মাথায় বর্ধিত পরিবার বা বংশের উপস্থিতিতে একটি পাগড়ি বেঁধে দেওয়া হয়। হিন্দু ঐতিহ্য অনুসারে, অনুষ্ঠানটি সাধারণত জ্যেষ্ঠ, জীবিত পুরুষ সদস্যের স্ত্রীর পিতা দ্বারা সঞ্চালিত হয়। অনুষ্ঠানটি সাধারণত অন্তিম সংস্কারের দিন (*[[অন্ত্যেষ্টি]]*, বা *উথালা* নামেও পরিচিত) থেকে চতুর্থ দিনে অথবা তেরো তম দিনে (যেটি উত্তর ভারতের হিন্দুদের কাছে *[[তেরহভিঁ]]* নামেও পরিচিত) অনুষ্ঠিত হয়। পাগড়ি পরিবারের সম্মান প্রকাশ করে, এবং এই অনুষ্ঠানের মাধ্যমে মৃত ব্যক্তির কাছ থেকে পরিবারের সুরক্ষা এবং কল্যাণের দায়িত্ব সবচেয়ে বয়স্ক জীবিত পুরুষ সদস্যের প্রতি হস্তান্তরকে বোঝায়। (যদিও প্রধানত এটিই আসল ঘটনা, তবে হিন্দু ধর্মগ্রন্থ অনুযায়ী, পরিবারের পুরুষ সদস্যই মৃত ব্যক্তির শরীরে "আগুন দেন" এবং তিনিই সেই পাগড়ি পরার অধিকারী। ঐতিহ্য অনুযায়ী, মৃতের সবচেয়ে বয়স্ক জীবিত পুত্র এই অন্তিম কার্যটি করেন।)
পরিবারের নতুন প্রধান এরপর ব্রাহ্মণ এবং পরিবারের অন্যান্য সদস্যদের আশীর্বাদ নেন এবং পরিবারের ভাল কাজ চালিয়ে যাওয়ার জন্য প্রতিজ্ঞা করেন। প্রার্থনার পর, সামাজিক জমায়েতের সামনে জ্যেষ্ঠকে পাগড়ি পরানো হয়। এরপর জমায়েত মণ্ডলী বিদায় নেয়। এই অনুষ্ঠানের পর পরিবার আবার স্বাভাবিক জীবন শুরু করে।
## ব্যুৎপত্তি
ভারতে সর্বাধিক প্রচলিত ভাষা হিন্দি সহ অন্যান্য অধিকাংশ ভাষায় *রসম* এর অর্থ *অনুষ্ঠান*।  এটি আরবি শব্দ *রস্‌ম* থেকে উদ্ভূত হয়েছে, যার অর্থ *প্রক্রিয়া* বা *পদ্ধতি*। *রসম পাগড়ি* এর আক্ষরিক অর্থ *পাগড়ির অনুষ্ঠান*।

## সংস্কার আন্দোলন
কিছু সম্প্রদায় রসম পাগড়ির প্রথা শেষ করে দেবার সিদ্ধান্ত নিয়েছে, কারণ এটি মৃত্যুর পর সেই উপলক্ষে ভোজের (শোকের সময়ের সমাপ্তি চিহ্নিত করে ভোজ) সাথে যুক্ত।

কিছু সংস্কারমনস্ক পরিবার, পুরুষ তান্ত্রিক প্রথা ভেঙে, বাড়ির কন্যাদের এই পাগড়ি দেওয়ার সিদ্ধান্ত নিয়েছে।

## বিতর্ক
*রসম পাগড়ি* হিন্দু প্রথা হলেও মুসলমান পরিবারেও এই প্রথাকে মান্যতা দেওয়ার ঘটনা দেখা গেছে। প্রাক্তন সাংসদ রশিদ মাসুদ ২০২০ সালের ৫ই অক্টোবর রুড়কিতে মারা যান। মৃতের পরিবারের দ্বারা আয়োজিত "রসম পাগড়ি" অনুষ্ঠানটিতে মুসলিম কট্টরপন্থীরা প্রতিবাদ জানান। বৈদিক মন্ত্র উচ্চারণের মধ্য দিয়ে অনুষ্ঠানটি সংঘটিত হয়েছিল। ধর্মানুষ্ঠান শুরু হওয়ার পর বেশ কয়েকজন মুসলিম ধর্মগুরু কেবল অনুষ্ঠানস্থল ত্যাগ করেননি, এমনকি এই বিষয়ে তাঁদের অসন্তোষও প্রকাশ করেছিলেন।
## আরও দেখুন
* হরিদ্বারে হিন্দু বংশ তালিকা নিবন্ধন

## তথ্যসূত্র

## বহিঃসংযোগ
* দায়িত্বের প্রতীক হিসেবে পাগড়ি 

বিষয়শ্রেণী:মৃত্যুর রীতিনীতি
বিষয়শ্রেণী:ভারতে মৃত্যু
বিষয়শ্রেণী:ভারতীয় সংস্কৃতি
বিষয়শ্রেণী:পাকিস্তানের সংস্কৃতি
বিষয়শ্রেণী:হিন্দু প্রথা
বিষয়শ্রেণী:হিন্দি শব্দ ও বাক্যাংশ
বিষয়শ্রেণী:শিখ অনুশীলন
পরোটাওয়ালা গলি

থাম্ব|চাঁদনি চকের দিল্লী সরকার প্রবর্তিত পরোটা গলির নির্দেশক বোর্ড
**গলি পরোটা ওয়ালী** বা **পরোটাওয়ালা গলি** (, আক্ষরিক অর্থে "পরোটাযুক্ত গলি") হল ভারতের দিল্লির চাঁদনি চক এলাকার একটি সরু রাস্তা, এটি ভারতীয় পরোটা বিক্রির দোকানগুলির জন্য বিখ্যাত।

## অবস্থান
পরোটাওয়ালা গলি দিল্লির চাঁদনি চকে অবস্থিত। নটরাজ ক্যাফের বিপরীতে পরোটা গলির শুরু হয়। ঐতিহ্যগতভাবে দোকানগুলির খদ্দেররা আশেপাশের এলাকায় বসবাসকারী জৈন ধর্মালম্বী।

## ইতিহাস
থাম্ব|পরোটাওয়ালা গলিতে অবস্থিত একটি পরোটার দোকান
যেটি ১৬৫০ সালে মুঘল সম্রাট শাহজাহানের শাসনামলে প্রতিষ্ঠিত হয়েছিল এবং তার কন্যা জাহানারা বেগম গলির নকশা করেছিলেন। পূর্বে এই গলিটি শুধুমাত্র রূপোর জিনিসপত্রের দোকানের জন্য পরিচিত ছিল, ১৮৭০-এর দশকে রূপার দোকানগুলি চলে যাওয়া শুরু হওয়ার পরও অনেক শাড়ি ও গহনার দোকান এখনো রয়ে গেছে।

১৯৬০-এর দশকের শেষের দিকে ২০টি পরোটার দোকানের মধ্যে (সবগুলো একই মহাপরিবারের অন্তর্গত) তিনটি অবশিষ্ট রয়েছে: পন্ডিত কানহাইয়ালাল দুর্গাপ্রসাদ দীক্ষিত (স্থাপিত ১৮৭৫), পন্ডিত দয়ানন্দ শিবচরণ (স্থাপিত ১৮৮২)। পন্ডিত বাবুরাম দেবীদয়াল পরোটাওয়ালে (১৮৮৬ সালে প্রতিষ্ঠিত)। ১৯১১ সাল নাগাদ, ছোট দারিবা বা দারিবা কালান নামে পরিচিত এই এলাকাটি পরোটাওয়ালা গলি নাম পায়। স্বাধীনতার ঠিক পরের বছরগুলিতে জওহরলাল নেহেরু, ইন্দিরা গান্ধী এবং বিজয়লক্ষ্মী পণ্ডিত এই গলিতে তাদের খাবার হিসেবে পরোটা নিতে আসতেন। ১৯৮০-এর দশকের শেষের দিকে বিক্রেতাদের মধ্যে অনেকেই দোকান বন্ধ করে চলে যান, যদিও আজ রাস্তাটি পুনরুজ্জীবনের প্রমাণ হিসেবে কিছু দোকান একই পরিবারের ষষ্ঠ প্রজন্মের দ্বারা পরিচালিত হচ্ছে। ১৯৮৪ সালের দাঙ্গায় অগ্নিকান্ডে গলির সকল দোকান ভস্মীভূত হয়।

এলাকাটিতে থাকতেন বলিউড অভিনেতা অক্ষয় কুমার। ভারতীয় বিমান বাহিনীর ফ্লাইট লেফটেন্যান্ট তপন কাপুর যিনি ২৫ জুন ২০১৩ সালে উত্তরাখণ্ডে একটি উদ্ধার অভিযানে শহীদ হন তিনিও ছিলেন পরোটাওয়ালা গলির বাসিন্দা।

## খাদ্য ও পানীয়
দোকানগুলির রান্না করা খাবারে পিঁয়াজ বা রসুন থাকে না। *[[কাজু বাদাম|কাজু]]*, *বাদাম*, *[[মটরশুঁটি]]*, মিক্স *পরোটা*, রাবড়ি, *খোয়া* *[[ফুলকপি]]*, গোভি পরোটা, পরত পরোটা ইত্যাদির মতো বিভিন্ন প্রকারের পরোটা এখানে পাওয়া যায়। পরোটা সবসময় মিষ্টি তেঁতুলের চাটনি, পুদিনা চাটনি, মিশ্র সবজির আচার, পনির এবং আলু তরকারি, আলু এবং মেথির তরকারি এবং মিষ্টি কুমড়ার একটি ভাজা ম্যাশ দিয়ে পরিবেশন করা হয়।

মিষ্টি *[[লস্যি]]*, প্রায়ই মাটির ভাঁড়ে পরিবেশন করা এই জায়গার একটি বিশেষত্ব।


চিত্র:Matar wala Parantha.jpg|মটরশুঁটি পরোটা
চিত্র:Rabdi wala Parantha.jpg|রাবড়ি পরোটা
চিত্র:Dal Parantha in paranthe Wali Gali, Delhi, India.jpg|পরোটাগলির ডাল পরোটা
চিত্র:Lassi at paranthe wali gali.jpg|alt=মাটির ভাঁড়ে পরিবেশিত পানীয় পরিবেশন|পরোটাগলির দোকানে মাটির ভাঁড়ে পানীয় পরিবেশন



## তথ্যসূত্র

## বহিঃসংযোগ
* পরোটাওয়ালা গলি ভ্রমণ 
* পরোটাওয়ালা গলির ইতিহাস

বিষয়শ্রেণী:দিল্লির রাস্তা
বিষয়শ্রেণী:দিল্লির সংস্কৃতি
বিষয়শ্রেণী:ভারতের রেস্তোরাঁ পাড়া ও রাস্তা
বিষয়শ্রেণী:দিল্লির দর্শনীয় স্থান
৩৬ ফার্মহাউস

***৩৬ ফার্মহাউস*** হলো ২০২২ সালের একটি ভারতীয় হিন্দি ভাষার সাসপেন্স হাস্যরসাত্মক নাট্য চলচ্চিত্র। এটি লিখেছেন সুভাষ ঘাই এবং পরিচালনা করেছেন রাম রমেশ শর্মা।  *মুক্তা সার্চলাইট ফিল্মস* এবং জি স্টুডিওকে সাথে নিয়ে চলচ্চিত্রটি প্রযোজনা করেছেন সুভাষ ঘাই এবং রাহুল পুরি। চলচ্চিত্রেটিতে মুখ্য ভূমিকায় অভিনয় করেছে অমল পরাশর, বরখা সিং, বিজয় রাজ, সঞ্জয় মিশ্র এবং ফ্লোরা সাইনি । চলচ্চিত্রটি ২১ জানুয়ারী ২০২২ সালে ওটিটি প্ল্যাটফর্ম জি৫-এ মুক্তি পায়।

## পটভূমি
মাতা পদ্মিনী রাজসিংহ, বেশ অসুস্থ, যিনি তার মৃত্যুর পরে, ৩৬ ফার্মহাউস এবং আশেপাশের ৩০০ একর জমি তার বড় ছেলে রৌনকের কাছে হস্তান্তর করার পরিকল্পনা করেছেন। তার অন্য দুই ছেলে, গজেন্দ্র এবং বীরেন্দ্র এই সিদ্ধান্তের সাথে দৃঢ়ভাবে একমত নন এবং তারা তাকে বোঝানোর জন্য এবং উইলটি পুনরায় লেখার জন্য প্রতীক কক্কর নামে একজন আইনজীবীকে পাঠায়।

লকডাউন চলাকালীন, পিতা ও পুত্রের যুগল, সঞ্জয় মিশ্র (জেপি) এবং অমল পরাশর (হ্যারি), তাদের গ্রামে ফিরে যাওয়ার জন্য যাত্রা করে। যাওয়ার সময় তারা কাকতালীয়ভাবে '৩৬ ফার্মহাউস'-এ গিয়ে উঠে। কিছু সময় পরে তারা আবিষ্কার করে যে মালিক রৌনক (বিজয় রাজ) এবং তার বিচ্ছিন্ন বর্ধিত পরিবার কিছু গোপন করছে, যার সবকটিই পরিবারের উইলের সাথে যুক্ত।

## অভিনয়ে

* রৌনক সিং এর ভূমিকায় বিজয় রাজ
* পদ্মিনী রাজ সিং এর ভূমিকায় মাধুরী ভাটিয়া
* জেপি (জয় প্রকাশ) এর ভূমিকায় সঞ্জয় মিশ্র
* হ্যারির ভূমিকায় অমল পরাশর
* বেনির ভূমিকায় অশ্বিনী কালসেকর
* অন্তরা রাজ সিং এর ভূমিকায় বরখা সিং
* মিথিকা সিং এর ভূমিকায় ফ্লোরা সাইনি
* গজেন্দ্র সিং এর ভূমিকায় রাহুল সিং
* ইন্সপেক্টর আদিত্য মানের ভূমিকায় প্রদীপ বাজপেয়ী
* জুহির ভূমিকায় লিজা সিং

## সাউন্ডট্র্যাক

গানের কথা লিখেছেন সুভাষ ঘাই এবং তিনি দুটি গানেরই সুরকার।জি৫ ১২ জানুয়ারী ২০২২ সালে একটি ট্রেলার মুক্তি দেয় এবং চলচ্চিত্রটি ২১ জানুয়ারী ২০২২ সালে মুক্তি পাবে বলে জানায়।

## অভ্যর্থনা

### সমালোচনামূলক পর্যালোচনা
চলচ্চিত্রটি প্রাথমিক পর্যালোচনা মোটেও ভালো হয়নি। ফার্স্ট পোস্ট মুভিটিকে বিব্রতকরভাবে খারাপ হিসেবে মূল্যায়ন করে। আউটলুক ইন্ডিয়ারও অনুরূপ পর্যালোচনা ছিল এই বলে যে, সুভাষ ঘাই এখনও ১৯৮০-এর দশকের সিনেমা তৈরি করছেন।

## তথ্যসূত্র

## বহিঃসংযোগ

* 
* ZEE5- এ ''36 ফার্মহাউস''

বিষয়শ্রেণী:২০২২-এর হিন্দি ভাষার চলচ্চিত্র
বিষয়শ্রেণী:ভারতীয় রোমাঞ্চকর চলচ্চিত্র
বিষয়শ্রেণী:২০২২-এর ভারতীয় চলচ্চিত্র
বিষয়শ্রেণী:হিন্দি ভাষার রোমাঞ্চকর চলচ্চিত্র
বিষয়শ্রেণী:ভারতীয় হাস্যরসাত্মক নাট্য চলচ্চিত্র
বিষয়শ্রেণী:জি৫-এর মৌলিক চলচ্চিত্র
জেমস সেলস

**জেমস জন গ্রিমউড সেলস** (জন্ম ১১ ফেব্রুয়ারি ২০০৩) একজন ইংরেজ ক্রিকেটার। ৮ আগস্ট, ২০২১ সালে অনুষ্ঠিত ২০২১ রয়েল লন্ডন একদিনের প্রতিযোগিতায় নর্দাম্পটনশায়ারের হয়ে লিস্ট এ ক্রিকেটে অভিষেক ঘটে। ২০২১ কাউন্টি চ্যাম্পিয়নশিপে নর্দাম্পটনশায়ারের হয়ে ৫ সেপ্টেম্বর ২০২১ সালে তার প্রথম-শ্রেণীর ক্রিকেটে আত্মপ্রকাশ ঘটে়। তার বাবা ডেভিড সেলসও
নর্দাম্পটনশায়ারের একজন পেশাদার ক্রিকেটার ছিলেন।

২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপে ইংল্যান্ডের দলে সুযোগ পেয়েছিলেন।

## তথ্যসূত্র

## বহিঃসংযোগ
* 

বিষয়শ্রেণী:নর্দাম্পটনের ক্রীড়াবিদ
বিষয়শ্রেণী:নর্দাম্পটনশায়ারের ক্রিকেটার
বিষয়শ্রেণী:ইংরেজ ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:২০০৩-এ জন্ম
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
প্রেমের কেন ফাঁসি

***প্রেমের কেন ফাঁসি*** ২০১৮ সালে মুক্তিপ্রাপ্ত আবু সুফিয়ান পরিচালিত বাংলা ভাষার বাংলাদেশী চলচ্চিত্র। মুখ্য ভূমিকায় সাদেক বাচ্চু, রেবেকা, সাইফ খান, *রাকা বিশ্বাস* ও*শাহেন শাহ* । এটি কুড়িগ্রাম জেলার পটভূমিতে নির্মিত। *এটি রাকা বিশ্বাসের* অভিষিক্ত চলচ্চিত্র।

## অভিনয়শিল্পী
* সাইফ খান - প্রেম কুমার
* রাকা বিশ্বাস
* শাহেন শাহ
* সাদেক বাচ্চু
* রেবেকা
* শিরিন শিলা
* ড্যানি নিডাক
* উজ্জ্বল
* রাকা
* আল নাহিয়ান

## নির্মাণ
চলচ্চিত্রটি কুড়িগ্রামের পটভূমিতে কুড়িগ্রাম জেলার বিভিন্ন জায়গায় ধারণ করা হয়। *ও সুন্দরী কণ্যা* সংগীতটি সিন্দুরমতি দিঘি ও ধরলা নদীর পাড়ে ধারণ করা হয়।

## সঙ্গীত
* ও সুন্দরী কণ্যা 
* আমার জীবনে কেন এত দুঃখ 
* মনের এই ছোট ঘরে 
* ও স্বামী
* চোখে চোখে 

## মুক্তি
২০১৮ সালের ২০ মার্চ ‘প্রেমের কেন ফাঁসি’ চলচ্চিত্রটি সেন্সর বোর্ড থেকে আনকাট ছাড়পত্র পায় ও ২০ এপ্রিল মুক্তি দেওয়া হয়।

## তথ্যসূত্র

## বহিঃসংযোগ

* 
*

বিষয়শ্রেণী:২০১৮-এর চলচ্চিত্র
বিষয়শ্রেণী:বাংলা ভাষার বাংলাদেশী চলচ্চিত্র
বিষয়শ্রেণী:কুড়িগ্রামে ধারণকৃত চলচ্চিত্র
বিষয়শ্রেণী:রংপুরের পটভূমিতে চলচ্চিত্র
বিষয়শ্রেণী:২০১০-এর দশকের বাংলা ভাষার চলচ্চিত্র
বিষয়শ্রেণী:বাংলাদেশী প্রণয়ধর্মী নাট্য চলচ্চিত্র
বিষয়শ্রেণী:ইমন সাহা সুরারোপিত চলচ্চিত্র
বিষয়শ্রেণী:আবু সুফিয়ান পরিচালিত চলচ্চিত্র
হিউম্যান (টেলিভিশন ধারাবাহিক)

থাম্ব|ধারাবাহিকের পোস্টার
**হিউম্যান** হল ২০২২ সালের ভারতীয় মেডিকেল ড্রামা স্ট্রিমিং টেলিভিশন ধারাবাহিক, যা ১৪ জানুয়ারী ২০২২ তারিখে ডিজনি+ হটস্টার-এ মুক্তি পায়, যেটি মানুষের ওপর ওষুধের পরীক্ষা এবং চিকিৎসা কেলেঙ্কারির জগৎ সম্পর্কে চিত্রিত করে, যার লক্ষ্য ঔষধনির্মাণ শিল্প, বড় বেসরকারি হাসপাতাল এবং সরকারের মধ্যকার সম্পর্ক প্রকাশ করা। নতুন ওষুধের জন্য মানব পরীক্ষায় দরিদ্রদের শোষণকারী কর্মকর্তাদের উল্লেখও এইখানে রয়েছে।

## শ্রেষ্ঠাংশে

* ডক্টর গৌরী নাথের চরিত্রে - শেফালী শাহ
* ডাঃ সায়রা সবরওয়ালের চরিত্রে - কীর্তি কুলহারি
* মঙ্গু চরিত্রে - বিশাল জেঠওয়া
* দীপালি চরিত্রে - ঋদ্ধি কুমার
* নীল চরিত্রে - ইন্দ্রনীল সেনগুপ্ত
* সুচেতা শেখাওয়াতের চরিত্রে - শ্রুতি বাপনা
* রোমার চরিত্রে - সীমা বিশ্বাস
* অশোক বৈদ্য চরিত্রে - আদিত্য শ্রীবাস্তব
* ওমর পারভেজের চরিত্রে - আসিফ খান
* অতুল কুমার ডাঃ স্নেহাল শিন্দে চরিত্রে
* প্রতাপ মুঞ্জলের চরিত্রে রাম কাপুর
* মোহন বৈদ্য চরিত্রে মোহন আগাশে
* প্রমোদ আহুজার চরিত্রে সন্দীপ কুলকার্নি
* শালিনী চরিত্রে আনশা সাঈদ
* রবীশ চরিত্রে সিদ্ধান্ত কার্ণিক
* ডক্টর আকাশ স্বরূপের চরিত্রে ঋষি দেশপান্ডে
* সুলোচনা নাথের চরিত্রে পূর্ণিমা রাঠোর
* সায়রার বাবার চরিত্রে জগৎ রাওয়াত
* সায়রার মা চরিত্রে শবনম ভাধেরা
* নাথু লালের চরিত্রে অভিজিৎ লাহিড়ী
* চন্দ্রকান্ত শঙ্করের চরিত্রে গোবিন্দ পান্ডে
* ডক্টর বিবেক শেখাওয়াতের চরিত্রে গৌরব দ্বিবেদী
* মঙ্গুর বাবার চরিত্রে সুশীল পান্ডে
* মীনা চরিত্রে প্রণালী ঘোঘরে
* দীপকের চরিত্রে সাদাব সিদ্দিকী
* রাঘব চন্দ্রের চরিত্রে রাম কৃষ্ণ দীক্ষিত
* মার্ক বেনিংটন ডক্টর রসের ভূমিকায়
* ডাঃ গুল গোয়ালের চরিত্রে হনসা সিং

## তথ্যসূত্র

## বহিঃসংযোগ

* 

বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:ভারতীয় অপরাধ টেলিভিশন ধারাবাহিক
বিষয়শ্রেণী:হিন্দি ভাষার হটস্টারের মূল অনুষ্ঠান
বিষয়শ্রেণী:নাট্য ওয়েব ধারাবাহিক
বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান
জাঞ্জিবার দ্বীপপুঞ্জ

**জাঞ্জিবার দ্বীপপুঞ্জ** (   ,    ) সোমালি সাগরের দক্ষিণে পূর্ব আফ্রিকার উপকূলে অবস্থিত বেশ কয়েকটি দ্বীপ নিয়ে গঠিত।দ্বীপপুঞ্জটি **মশলা দ্বীপপুঞ্জ** নামেও পরিচিত।এখানে চারটি প্রধান দ্বীপ রয়েছে, তিনটি দ্বীপ যেখানে মানুষের জনসংখ্যা রয়েছে, একটি প্রবাল দ্বীপ যা সামুদ্রিক পাখিদের জন্য একটি অপরিহার্য প্রজনন ক্ষেত্র হিসাবে কাজ করে, এছাড়াও তাদের চারপাশে থাকা অনেকগুলি ছোট দ্বীপ এবং একটি বিচ্ছিন্ন ক্ষুদ্র দ্বীপ রয়েছে। 

দ্বীপপুঞ্জটির বেশিরভাগ তানজানিয়ার জাঞ্জিবার আধা-স্বায়ত্তশাসিত অঞ্চলের অন্তর্গত, যখন মাফিয়া দ্বীপ এবং এর সাথে সম্পর্কিত দ্বীপগুলি মূল ভূখণ্ডের পাওয়ানি অঞ্চলের অংশ।

## দ্বীপসমূহের তালিকা

### প্রধান দ্বীপপুঞ্জ

* উনগুজা দ্বীপ, বৃহত্তম, কথোপকথনে জাঞ্জিবার নামে পরিচিত, এর ৮,৯৬,৭২১ জন বাসিন্দা রয়েছে।
* পেম্বা দ্বীপ, ৪,০৬,৮০৮ জন বাসিন্দা নিয়ে দ্বিতীয় বৃহত্তম।
* লাথাম দ্বীপ (যাকে "ফুঙ্গু কিজিমকাজি"ও বলা হয়), ক্ষুদ্র এবং জনবসতিহীন। 
* মাফিয়া দ্বীপ, যেখানে ৪৬,৮৫০ জন বাসিন্দা।

### উনগুজা দ্বীপকে ঘিরে

* বাওয়ে দ্বীপ
* চাংগু দ্বীপ
* চাপওয়ানি দ্বীপ
* চুম্বে দ্বীপ
* ডালোনি দ্বীপ
* কোয়ালে দ্বীপ
* মিউই দ্বীপ
* ম্নেম্বা দ্বীপ - বসতি স্থাপন
* মুরোগো বালিয়াড়ি সমূহ
* নোয়াঙ্গে দ্বীপ
* পাঙ্গে দ্বীপ
* পোপো দ্বীপ
* পুংগুমে দ্বীপ
* সুমে দ্বীপ
* টেলি আইল্যান্ড
* তুম্বাতু দ্বীপ - বসতি
* উকোম্বে দ্বীপ
* উজি দ্বীপ - বসতি
* Vundwe দ্বীপ

### পেম্বা দ্বীপকে ঘিরে

* ফুন্ডো দ্বীপ - বসতি
* ফানজি দ্বীপ
* জম্বে দ্বীপ
* কাশানি দ্বীপ
* কিসিওয়া হামিসি
* কিসিওয়া কামাতা
* কিসিওয়া এমবালি
* কিসিওয়া এনগোম্বে
* কোজানি দ্বীপ - বসতি
* কোকোটা দ্বীপ - বসতি
* কুজি দ্বীপ
* কোয়াটা আইলেট
* মাকোংওয়ে দ্বীপ - বসতি স্থাপন
* মাতুম্বি মাকুবওয়া দ্বীপ
* মাতুম্বিনি দ্বীপ
* মিসালি দ্বীপ
* নাজাও দ্বীপ
* পাননী দ্বীপ
* পাঞ্জা দ্বীপ - বসতি
* শামিয়ানি দ্বীপ- বসতি
* সুমতামা দ্বীপ
* উভিঞ্জে দ্বীপ - বসতি স্থাপন
* ভিকুনগুনি দ্বীপ

## তথ্যসূত্র


বিষয়শ্রেণী:জাঞ্জিবার দ্বীপপুঞ্জ
বিষয়শ্রেণী:বিভাজিত অঞ্চল
বিষয়শ্রেণী:ভারত মহাসাগরের দ্বীপপুঞ্জ
বিষয়শ্রেণী:তানজানিয়ার দ্বীপপুঞ্জ
বিষয়শ্রেণী:জাঞ্জিবারের দ্বীপ
বিষয়শ্রেণী:তানজানিয়ার উপকূলীয় দ্বীপ